text:
Ubulale indodana ethi 'inobuntu' obuncane
2013-02-28 14:01
New York - Owesifazane wase-Indonesia ugwilizise indodana yakhe, 9, kubhavu wokugeza ngoba ethi 'inobuntu' obuncane, wathi buzoyidalela inkinga uma isikhulile, kusho okhulumela amaphoyisa.
Owesifazane, 38, wasenhlokodolobha iJakarta utshele amaphoyisa ukuthi indodana yakhe ibivele inomphambili omncane ingakasokwa, kwathi isisokiwe kwavele kwacaca ukuthi uyaphela nya, kusho okhulumela amaphoyisa uRikwanto, nobizwa ngegama kuphela.
"Utshele amaphoyisa ukuthi umbulale ngoba ubengeke abe nempilo emnandi ngenxa yale nkinga," esho.
"Ube esemgwilizisa kubhavu obugcwele amanzi, wamgqokisa kahle wambeka embhedeni. Ngemuva kwalokho ube eseya koziceba emaphoyiseni."
- Landela
IzindabaNews24 kuTwitter
- Sapa - AFP


c: text/html

text:
Umlilo ubulale 245 eBrazil
2013-01-28 07:16
Brasilia - Umlilo othungeleke ekilabhini eningizimu neBrazil ubulale abantu abangu-245 kulesi sehlakalo esingakaze sabonwa endaweni yokuzijuxuza eminyakeni eyishumi.
Abantu bagxobane ngezinyawo bebanga umnyango ngesikhathi kwehla lo mshophi.
Abazibonele bathi lo mlilo ususwe okhilikithi abalayithwe yiqembu lomculo ebelinandisa kule ndawo.
Owamaphoyisa uMajor Cleberson Braida uthe luqalile uhlelo lokuhlonzwa kwezidumbu ezingu-245 eSanta Maria.
- Landela
IzindabaNews24 kuTwitter
- Sapa - AP

robotstxt: allowed

filter: keep


text:
Bachukuluzene ngaphandle enkantoloComment on this story
BONISWA MOHALE
KUSUKE umsindo phakathi kwamalungu e-NFP nawe-IFP ngaphandle kwenkantolo yeMantshi yaseMlazi izolo ngesikhathi kuvela abasolwa ngokubulala ilungu le-NFP, uMnuz Mthunzi Gwala, ehostela laseSeventini kuleli lokishi.
Kube nokujikijelana ngamazwi kwagcina sekushayisene nezinye zezimoto abebeshaya ngazo izidudla kuklolodelana amalungu alezi zinhlangano.
Isimo sishube kakhulu ngesikhathi izinhlangothi zozimbili zicula amaculo anokuchukuluzana nahlambalaza abaholi balezi zinhlangano zozimbili.
Izimoto ebezize enkantolo zike zavimbezeleka ngoba amalungu e-NFP nawe-IFP abesemi izixongololo kushaywa ingoma ungafunga ukuthi kunengqungquthela.
Izolo ummeli wabamangalelwa, uMnuz Muzi Ntuli noXolani Ntuli, abalamanayo, uMnuz Lawrence de Klerk, ubekhona enkantolo. Utshele inkantolo ukuthi laba basolwa bayasukelwa ababulalanga muntu.
Ucele ukuba kuhlehliswe icala ukuze akwazi ukufaka isicelo sebheyili. IMantshi, uMnuz Avesh Sukdoe, ube eselihlehlisela u-Agasti 31 icala ukuze inkantolo ilalele isicelo sebheyili.
Inkantolo ibigcwele phama abalandeli bamaqembu womabili befake izikibha zawo ngokwehlukana abanye bembethe amabhayi anobuso babaholi.
Ekhuluma ngaphandle kwenkantolo uMnuz Sibongakonke Mhlongo, okhulumela intsha ye-NFP, uthe kufanele uMnuz Mkhuleko Hlengwa we-IFP aphendule njengoba sekuvela abasolwa enkantolo.
“UMkhuleko wathi asizinuke amakhwapha nakhu manje sekuboshwe amalungu e-IFP. Sihlale sisho ukuthi yibona abaqeda amalungu ethu eSeventini. Kufanele axolise uMkhuleko ngokuthi sibulalana sodwa ngoba manje sekuyacaca ukuthi sibulawa yi-IFP,” kusho uMhlongo.
Amalungu e-IFP awathandanga ukukhuluma nezintatheli, amanye akade ephethe Isolezwe atshele izintatheli ukuba zisuke phambi kwawo ngoba sezikhethe uhlangothi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Iphume eceleni okukajosaka igubha i-AvanteComment on this story
NONHLANHLA MKHABELA
IQEMBU lomculo wokholo laseThekwini ligubhe iminyaka engu-20 langena emculweni ngokuba nochungechunge lwamakhonsathi ezweni elingumakhelwane neNingizimu Afrika, eSwazini.
Ngemuva kokuvakashela kuleliya lizwe, leli qembu lizwakalise umbono walo ngokuthi amaciko akuleli akumele angenelele ezindabeni zokubuswa kwelaseSwazini kodwa kumele ayeke iNkosi uMswati III azixazululele izinkinga.
Lo myalezo liwubhekise kubaculi bakuleli ababonakala bengahambisani nombuso weNkosi uMswati III ngokuthi bangavumi uma bemenywa ukuyocula ezweni layo.
Abe-Avante bathe abaculi abenza lokhu benza izitatimende ezidala uqhekeko ezweni lamaSwazi besebenzisa udumo lwabo bakhohlwe wukuthi abasibona osopolitiki, umsebenzi wabo wukuletha ubumbano.
Imenenja yaleli qembu uXolani Majozi ithe: “Umuntu akakwazi ukuyocisha umlilo kamakhelwane kube kuvutha nakwakhe. Lokhu akusho ukuthi siyahambisana nesimo esiseSwazini kodwa sithi nathi sinezinkinga ezweni lethu, masixazulule zona kuqala.”
UXolani uthe okukhathaza i-Avante wukuthi ayikaze izwe noyedwa umculi waseSwazini ephumela obala ngokunga-hambisani nobukhosi bakhona, bebengobani-ke bona ukwenza lokho.
Abaculi abanjengoLetta Mbulu noRingo Madlingozi bake banqaba ukuyonandisa eSwazini ngoba bengahambisani nendlela okwenganyelwe ngayo izwe kanti neCreative Workers Uninon of South Africa (CWUSA) yake yakhipha umyalelo kubaculi ukuba bangalubhadi kuleliya zwe.
Umengameli weCWUSA uMnuz Mabutho “Kid” Sithole uthe kuyadumaza ukubona abaculi balapha behambela eSwazini.
“Akungathi ngoba thina sesakhululeka bese seseka abaphathi bamazwe angakhululekile. Kudumaza kakhulu ukuthi laba ngabaculi bokholo okumele ngabe bamela iqiniso,” kubeka uMabutho.
Ngesikhathi leli qembu livakashele kwelikaNgwane lahambela izindawo ezahlukene lidlulisa ukubonga kubalandeli laze lafika ngisho esigodlweni sobukhosi uqobo, lapho lafike lanikeza iNkosi isipho esiyisithombe se-albhamu yalo entsha, ethi Uhambo.
Kulindeleke ukuthi ngoSepthemba i-Avante ikhiphe ama-video ezingoma ezikule albhamu kanti lokhu kuzolandelwa wukuqoshwa kwe-DVD bukhoma ngoNovemba eThekwini yona ezokhishwa ngonyaka ozayo.
Leli qembu liveze nokuthi lithungatha iqembu elisha elizosayina ngaphansi kwesitebele sayo i-Avante Records kanti lokhu likwenzela ukuthuthukisa umphakathi nokuvumbulula ithalente elisha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bazomangalela uMbuso abakwaKito
2012-08-24 10:04
Durban - Amaphoyisa amabili asebenza ngaphansi kophiko lweNational Intervention Unit atshele ummeli wawo ukuthi bafuna ukumangalela uMbuso kulandela ukuboshwa kwawo kanye nalawo ophiko olulwisana nobugebengu obuhleliwe eThekwini, kubike iphephandaba iThe Mercury ngoLwesihlanu.
Amaphoyisa smabili -- uDumisani Nzama noVusi Ngondwana – baboshwa ngoJuni kanye namalungu angu-18 ophiko lwaseCato Manor olwahlakazwa.
Amagama abo avela ohlwini lwalabo ababoshwa ngesikhathi bevela okokuqala enkantolo ngasekuqaleni konyaka, kodwa uNzama noNgondwana abafikanga bona kanye namanye amalungu.
Ngemuva kancane kwalokho, abezindaba batshelwa ukuthi amacala abebethweswe wona asehoxisiwe.
IMercury ibike ukuthi ummeli uMalcolm Lutge ukuqinisekisile ukuthi umele laba besilisa ababili ecaleni lokumangalela uNgqongqoshe wamaPhoyisa uNathi Mthethwa.
Amaphoyisa angu-18 kanye namanye angu-12 aboshwe ngasekuqaleni kwesonto, kulindeleke ukuba bavele eNkantolo yesiFunda eThekwini ngoLwesihlanu.
Phakaphi kwalabo kukhona lowo oyinhloko yoKlebe KwaZulu-Natal, uJohan Booysen.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isavaliwe eminye imigwaqo e- E Cape
2012-07-16 12:02
Johannesburg - Yonke imigwaqo ibisavaliwe e-Eastern Cape ngoMsombuluko ekuseni ngenxa yesimo sezulu esingesihle, kusho i-Road Traffic Management Corporation.
Oyisikhulumi u-Ashraf Ismail uthe lokhu kuhlanganisa uN6 phakathi kwe-Jamestown no-Aliwal North, noR61 phakathi kwe-radock neGraaff Reinet.
Umgwaqo uN6 uvalwe ngempelasonto ngenxa yokukhithika.
U-Ismail uthe alikhithikanga ebusuku, kodwa liyana kancane kwezinye izingxenye zezwe.
Unxuse abashayeli bezimoto ukuba bahlele uhambo lwabo ngokubuka isimo sezulu nezindaba.
Uma isimo sezulu siba sibi kakhulu, abashayeli bayacelwa ukuba babuyele eceleni komgwaqo noma bangene emagalaji aseduzane noma endaweni ephephile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zibakhalele ngezinsolo zokubulala e-Italy
2013-02-21 07:21
Rome - Kuboshwe abantu abayisithupha kwathi owesikhombisa waboshelwa endlini kulandela izinsolo zokushaya babulale omunye ngengxabano eyasuka ebholeni, kusho amaphoyisa.
Basolwa ngokuphatha izibhamu ngokungemthetho nokuhlela ukubulala uRaffaele De Rosa, nowaba yisisulu sempi yokuziphindiselela kulandela ukungena indaba yokulwa kukamfowabo ebholeni.
Ngo-Ephreli 2011, uDe Rosa wafika esibhedlela elimele kanzima wathi ushayiswe yimoto, wanqaba ukulaliswa, wabe eseshona emasontweni amabili alandelayo.
Ukuhlolwa kwesidumbu kwaveza ukuthi wabulawa ukushaywa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Kubulawe iphoyisa eRocklands
2013-01-01 14:00
Johannesburg - Kudutshulwe kwabulawa iphoyisa endaweni yaseRocklands, ngase-Uitenhage, kusho amaphoyisa ase-Eastern Cape.
Ngokusho kukaCaptain Stanley Jarvis, uWarrant Officer Tessa Steyn, 43, kukholakala ukuthi udutshulwe ngowayengumyeni wakhe uFanus Rautenbach, ngezithuba zawo-04:00.
UJarvis uthi abantwana babo ababili bavuswe wumsindo wokuqhuma kwesibhamu, babe sebethola isidumbu sikaSteyn nesikaRautenbach, kwelinye lamagumbi.
URautenbach udubule uSteyn, ngaphambi kokuthi naye azidubule, kusho uJarvis.
Steyn ubesebenzela esiteshini samaphoyisa eMotherwell, kanti uRautenbach naye wabe eyiphoyisa, nokho kade esesebenzela inkampani yonogada.
Amaphoyisa aseqale uphenyo ngalesi sigameko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
AbakwaMpisane bakhala ngezimfamonaComment on this story
AGIZA HLONGWANE noNATHI OLIFANT
OSOMABHIZINISI baseThekwini uMnuz Sbu Mpisane nenkosikazi yakhe uNkk Shauwn bakhala ngokuthi bathwele kanzima ngamacala okukhwabanisa nenkohlakalo ngoba bengosomabhizinisi abamnyama abacindezelwa ngozakwabo bezinkampani ezimhlophe abanomona ngempumelelo yabo.
Lokhu abakwaMpisane bakusho ngesikhathi benengxoxo ekhethekile nephephandaba elinguzakwabo weSolezwe, i-Sunday Tribune ngempelasonto lapho bebegonyuluka ngezinkinga ezibagubuzele zezinkantolo.
Baphinde bakhala ngokuthi kunabathile abafuna ukubacekela phansi ngoba bengafuni ukubona umuntu omnyama edlondlobala kwezamabhizinisi abaziwa njengawabamhlophe.
Laba abashadile abadume ngokuphila impilo ephezulu, bakhale ngokuthi sekukhona abathile abasebenzisa izinhlaka zombuso budedengu ngoba befuna ukubacekela phansi.
USbu nowakwakhe uShauwn bathi sekubami emphinjeni lokhu okwenzekayo, ngakho sekuyisikhathi sokuthi kuphele manje.
UShauwn uthe sekuyiminyaka emihlanu bethwele isiphambano senzondo yezimfamona ezisembonini yezokwakha.
Uthe indlela abadicilelwa ngayo phansi ihlelwe kahle futhi kwenziwa isiqiniseko sokuthi kubhecwa igama labo lingcole bese behlaselwa ngezinhlaka zomthetho.
UMnuz Mpisane uthe ukungcoliswa kwegama labo kwenzelwa ukuthi baqale bazondwe ngamalungu omphakathi kuqala ababuke kabi ngaphambi kokuba labo abahlose ukubenza isilo sengubo bazenzele lokho abakufunayo bengasesekwa muntu omnyama.
Selokhu kuqale izidubedube zokudlelwa impahla nezimoto uMpisane, uthe bazizwa bephatheke kabi emphefumulweni futhi injabulo yinto abangasayazi.
AbakwaMpisane bathe ukube usizi ababhekene nalo beluqondene nomuntu omhlophe ngabe i-DA noma i-Afriforum isiqalile ukubuza imibuzo yokuthi kungani kusetshenziswa kabi izinhlaka zombuso ngendlela engafanele yokuba kulandelwe labo abayizitha zabathile abasemandleni.
Mayelana nebhodi elikhipha izitifiketi ezinkampanini zokwakha kuleli, i-Construction Industry Development Board, abakwaMpisane bathe indlela elisebenza ngayo kubukeka sengathi likhetha iphela emasini.
“Sazi osonkontileka abenza amaphutha ngesikhathi benikezela ngemininingwane yabo kuleli bhodi kodwa bahlawuliswa cishe u-R20 000 base beyekwa ukuze baqhubeke basebenze. Kodwa uma kuza kithi kuyaqinisekiswa ukuthi siyahlazeka siya nasezinkantolo. Ngisho ungenza nje iphutha elingatheni njengokushiya inombolo eyodwa kamazisi wakho kusuka enkulu indaba kube ngathi ubusukhwabanisa,” kuzikhalela uMpisane.
Muva nje uMpisane uthe kusanda kuqubuka izigameko lapho kuvele khona ukuthi izinkampani ezinkulu ezilawulwa ngongxiwankulu zibiza kakhulu kunalokho okumele ngabe zibiza khona kodwa kuze kube manje akekho oboshiwe noma osedlelwe impahla.
Uthe ukube yibo laba abathintekayo ngabe sebebuya phakathi ejele.
Ephetha uMpisane uthe abasakutholi ukuphumula benomkakhe ngenxa yecala umbuso obabeke lona.
“Sinxusa ukuthi izinhlaka zikahulumeni zisheshe ziqede ngathi ukuze sazi ukuthi siyacwila noma kwenzekani ngoba sesikhathele ukulokhu sihlukunyezwa ngale ndlela. Sifuna ukuqhubeka nempilo yethu nathi manje njengawo wonke umuntu.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Babambe umbhikisho eBamako
2012-10-12 10:03
Bamako - Izinkulungwane zabantu zibambe umbhikisho enhlokodolobha yaseMali, iBamako, ngenhloso yokuzama ukuphoqa amasosha kahulumeni ukuthi angenelele ekuhlakazeni izihonga zamaSulumane ezihlomile.
Ababhikishi bebethwele izingqwembe ezikhombisa ukweseka amasosha ezwe, uNdunankulu uCheick Modibo Diarra kanjalo ne-Economic Community of
West African States (Ecowas), okumanje ihlela ukwandisa isibalo samasosha azotshalwa kuleli lizwe.
Umbhikisho uza nje, iFrance ne-United Nations basanda kufaka ingcindezi ku-Ecowas ne-African Union, ithi azingapheli izinsuku ezingu-30 bengaqhamukile nohlelo lokubuyisa uzinzo enhla nezwe iMali.
Umthombo ongaphakathi ku-European Union, uthi i-EU ihlela ukwelekelela iMali ngokwandisa amasosha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Akusolwe abadlali ngokwehluleka kwethu - Mbuyane
2012-03-07 12:19
Johannesburg - Umdlali we-Orlando Pirates uThulasizwe Mbuyane uthi akukho umuntu ekumele asolwe ngokwehluleka kweqembu emdlalweni weCAF Champions League, kubika iKickOff.com.
UMbuyane uthi abadlali yibo ekufanele bafakelwe izibuko ngalolu daba.
UJuju uthi akakholwa wukuthi abadlali babukela phansi iqembu lase-Angolan iRecreativo do Libolo.
"Asilokothi sibukele phansi izitha zethu. Uma ungabhekisisa umdlalo wethu neRecreativo, uyabona nje ukuthi kwaba ibhadi ukuthi sehlulwe, sasiwubambile loya mdlalo," etshela abeKickOff.com.
UMbuyane uthi akakholwa wukuthi behluliswa wukungazimiseli ngokwanele.
"Sadlala ngendlela akekho umuntu ekumele asolwe ngokwehluleka kwethu," kuvuma lolu nyazi lomdlali.
Umdlalo weBhakhaniya olandelayo bazowudlala aneqembu elingaziwa i-Ethekwini
Coastal FC emdlalweni weNedbank Cup.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Ushonile obhekene noxhaxha lwamacala okubulala
2012-12-12 14:01
Tokyo - Owesifazane waseJapan obhekene noxhaxha lwamacala okuhlohla imindeni ukuthi ibulale ngendlala amalungu emindeni, utholakale eshonile esitokisini, kusho umbiko wamaphoyisa.
UMiyoko Sumida, 64, ubengumsolwa ophambili ecaleni elithuse abantu eJapan, ngesikhathi kutholakala inqwaba yezidumbu zivalelwe endlini ayehlala kuyo.
Isidumbu sikaSumida sitholakale esitokisini abehlala kuso nezinye iziboshwa ezimbili, utholakale eklinywe ngehembe, kusho okhulumela amaphoyisa.
Imibiko yamaphephandaba ithi kungenzeka ukuthi uzibulele, njengoba ubevamile ukukhuluma athi ufuna ukufa.
"Ukuhlolwa kwesidumbu yikona okuzophendula imibuzo ekhona," kusho isikhulu samphoyisa esingadalulwanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Johannesburg - Kugwazwe indoda, 41, yashona eBroederstroom ngaseHartebeespoort Dam, kusho amaphoyisa aseNorth West ngoMsombuluko.
UCaptain Amanda Funani uthe le ndoda igwazwe ngoMgqibelo ngesikhathi ixabana nomngani wayo kudlalwa amaphepha.
"Bekubangwa indaba yamaphepha, kubangwa nemali. Umsolwa ube esehosha ummese wagwaza umufi amanxeba amaningi," kusho uFunani.
Ogwaziwe ube esephuthunyiswa esibhedlela esiseBrits, kodwa washonela khona.
Kuboshwe indoda, 59, mayelana nalesi sigameko.
- Landela
IzindabaNews24 kuTwitter
SAPA


text:
Kungase kuboshwe uJudith Sephuma
2013-02-04 10:01
Johannesburg - Umzwilili uJudith Sephuma, angase azithole edonsa ejele, kulandela isehlakalo sengozi yomgwaqo edlule nomphefumulo kagogo oneminyaka engu-79 ubudala.
USephuma angase abhekane necala lokubulala ngokungenhloso, imibiko ithi ushayise ngemoto ugogo waseSoweto, ngoMsombuluko ekuseni.
Umthombo weSunday World uthi uSephuma ubehamba yedwa ngesikhathi kwenzeka ingozi, ngezithuba zawo-11:00, kuthiwa uphume emotweni wayoxilonga ugogo.
Amaphoyisa atheleke endaweni yesehlakalo athe uSephuma akaphuthumise ugogo emtholampilo.
"Umphuthumise eChris Hani Baragwanath, waphelela emagcekeni. Bekucacile ukuthi uzohamba,” kusho ozibonele isehlakalo.
USephuma ube eseya esiteshini samaphoyisa eMoroka, wenza isitatimende.
"Ubelokhu ethandaza uSephuma, ubekhala nokukhala futhi engafuni le ndaba iphumele kwabezindaba.”
Okhulumela amaphoyisa uKay Makhubela uyiqinisekisile le ngozi, uthi umculi ubhekene necala lokushayela budedengu okwamanje.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Izikhulu zoKlebe ziphika elokubulala
2013-02-25 14:04
Cape Town - Izikhulu zoKlebe ezintathu kwezingu-13 ziwaphikile amacala ahlobene nokushona komuntu eboshiwe, eNkantolo eNkulu yaseWestern Cape
ngoMsombuluko.
UMbuso ufunde incazelo yokuphika amacala kukaGeorge Ainslie,
Mphathi Velani noRiaan Kielblock, nalapho bephika khona amacala abalelwa ku-11.
La macala ahlobene, phakathi kwezinye izinto, nokuthunjwa kubulawe uSidwell Mkwambi, 24, waseNew Crossroads, nokusolakala ukuthi wajeziswa ngokushaya waze washona ngo-2009.
Abashushisi bawahoxisa amacala amabili okweba.
Ngesonto eledlule, uThobezi Jam Jam nalezi ezinye izikhulu bawaphika amacala.
Kulindeleke ukuthi kubizwe ufakazi wokuqala ozobalahla ngecala ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abakwa-Israyeli bayokwelekelela eGhana
2012-11-08 14:01
Accra - Kulindeleke ukuthi kutheleke ithimba eliqhamuka kwa-Israyeli liyokwelekelela ukuzama ukuthungatha abantu abavaleleke ngaphansi komhlabathi, ngesikhathi kubhidlika inxanxathela yezitolo eGhana.
NgoLwesithathu kuwe izindonga zenxanxathela yezitolo enezitezi eziyisithupha, bathathu abantu ekuqinisekiswe ukuthi bashonile kanti abatakuli sebekwaze ukutakula abantu abangu-51.
Umengameli waseGhana umemezele ngokutheleka kwethimba labantu abangu-18 abaphuma kwa-Israyeli, abazosiza njengoba kuvele inhlekelele.
Inxanxathela yezitolo iMelcom, isenhlokodolobha yezwe i-Accra.
"Ithimba leli lizohlola indawo lisebenzisa imishini enobuchwepheshe, ngenhloso yokuzama ukuthola abanye abasindile," kusho uMengameli uJohn Dramani Mahama.
"Kuzokwandiswa abasizi abalinganiselwa ku-150, bahlanganisa abezempilo abazoba sendaweni yesehlakalo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Kushone ababili kuhlaselwa e-Indonesia
2012-11-27 07:21
Jakarta - Oshayasibhamu bahlasele isiteshi samaphoyisa ngoLwesibili esifundazweni iPapua, e-Indonesia kwashona amaphoyisa amabili, ngokombiko we-Antara News Agency, nengaphansi koMbuso.
Isikhulu samaphoyisa kuleya ndawo naso ngesinye sababulewe kulokhu kuhlasela okwenzeke esifundeni iPirime, kusho okhulumela amaphoyisa uGede Sumerta.
IPapua, nengesinye sezifundazwe ezidonsa kanzima e-Indonesia, seyibe yinkundla yokuhlasela okwenziwa yizigilamkhuba.
- Landela
IzindabaNews24 kuTwitter
- Sapa-DPA


text:
Ubulawe eyobuka iGenerations
2012-12-04 12:38
Thabisile Khomo, Daily Sun
Durban - UZanele Khuzwayo, 23, uphume ekhaya eyobukela umdlalo kamabonakude awukhonze kakhuku iGenerations, kwaba ukugcina kwakhe ukuthi abonakale ephila.
Izakhamuzi zasemikhukhiwni yase-Uganda, eMlazi, zithole isidumbu sikaKhuzwayo sinenxeba lokugwazwa, futhi sinqunu.
Umndeni ukhulume nephephandaba iDaily Sun wathi umufi ubengaphuthwa ngumlingisikazi amthandayo uWinnie Modise, odlala indawo kaKhethiwe kuGenerations.
Lona kuthiwa ubehamba njalo ayibukela umabonakusde endlini kaSisi Khuzwayo, ehlehle ngamakhilomitha amabili nakubo.
Izakhamuzi zithi zezwa owesifazane owayememeza ehlaselwa.
“Ukube nje bengine-TV ngabe umntanami usaphila namanje, ubengenazitha. Asiphumi ekhanda isithombe sakhe elele kwibhanga legazi,” kukhala umama kamufi uNcediwe Mbanyana.
Isidumbu sikaKhuzwayo sitholakele ehlathini eliseduze.
“Uma ngingase ngibathole ababulali ngingababulala ngezami izandla,” kusakhala umama.
- Thola ezinye izindaba
zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Ayabuya amabhanoyi akwa-1Time
2012-12-04 16:28
London - Inkampani yamabhanoyi ezinze e-United Kingdom isimemezele ukuthi iphezu kwezingxoxo zokuthi kubuyiswe amabhanoyi akwa1Time, amile ukusebenza kulandela inkinga yezimali.
Abezindaba zakwaBreaking Travel News, babike bathi izingxoxo azikaphothulwa, nokho inkampani iFastjet ihlela ukuthenga izindiza zakwa1Time, ezaziwa ngokubiza kahle abagibeli.
Uma izingxoxo ziphumelela, abakwaFastjet bazokhokha isikweletu sakwa1Time, bese beqhubeka besebenzisa izindiza.
Isikhulu esiphezulu enkampanini iFastjet u-Ed Winter uthe uma konke kuphumelela, kungase kuthi kushaya ukhisimusi, zibe seziqalile ukusebenza izindiza.
Inkampani ithi ikhathazekile ngokumba eqolo kwamabhanoyi, njengoba abantu behla benyuka behambela ezinye izindawo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone 3 kuhlaselwa eLas Vegas
2013-02-22 07:36
Las Vegas - Kushone abantu abathathu eLas Vegas ngesikhathi oshayasibhamu abebehamba ngeRange Rover bevulela ngenhlamvu emotweni yohlobo lweMaserati, kwashona umshayeli kwase kuholela ekutheni imoto iphaphalaze ishayise ezinye.
IMaserati ishayise itekisi ebinabantu ababili, kusho okhulumela amaphoyisa kaMasipala eLas Vegas, u-Officer Jose Hernandez.
Itekisi leli libe seligqamuka amalangabi, lasha laba ngumlotha nabantu abebephakathi.
Amaphoyisa athi kusolakala ukuthi le mpi iqale endaweni yokugembula, kodwa athi uphenyo luyaqhubeka.
Kuphinde kwalimala abantu abathathu kulesi sigameko.
- Landela
IzindabaNews24 kuTwitter
- Reuters


text:
Umunyu kuxolisa iziboshwa emindeniniComment on this story
NONTUTHUKO NGUBANE
IZIBOSHWA ezidonsa izigwebo zeminyaka ngamacala okubulala nodlame eRichmond eminyakeni edlule izolo zithole ithuba lokuxolisa emindenini yababulawa ejele iNew Prison, eMgungundlovu, ngesikhathi kwethulwa uhlelo lokuxolelana okokuqala kuleli jele.
Kube nomunyu nosizi ngesikhathi iziboshwa zizivumela ukuthi zenza la macala ngenhloso futhi zisebenzisa isihluku.
Phakathi kwalezi ziboshwa bekukhona noSandile Dlamini oxolise emndenini kaMnuz Sfiso Nkabinde owayengumholi we-UDM owabulawa ngo-1999.
“Akukhona okokuqala ngixolisa kodwa ngiyaphinda namuhla ngoba ngifuna bazi ukuthi ngiyazisola ngento engayenza. Ubhuti uSfiso waboshwa ngenxa yamacala akhe kodwa wabuye wadedelwa yinkantolo. Thina sahlela ukumbulala, saphuca umndeni ubaba nelungu lawo. Ngiyazisola ngesenzo sami. Sengihlale iminyaka engaphezu kuka-14 ejele akumnandi neze kodwa ngiyakwazi kahle okwangibeka la,” kusho uSandile.
Unkosikazi kaNkabinde uNkk Nonhlanhla Nkabinde uthe yena ubaxolele bonke abahlasela umyeni wakhe njengoba eseke washo esikhathini esidlule.
“Namhlanje ngizofakazela ukuthi ngabaxolela ngempela laba bafana. Abanye babo sebengaphandle manje ngoba ngababhalela izincwadi ezaya ebhodini likashwele ngisho ukuthi abakhishwe. Engikufunayo nje wukuba zonke izingane zaseRichmond zizwane, iphele nendaba yesihlava sakudala ngoba okwenzeka kwenziwa obaba bazo, zona kazingene,” kusho uNkk Nkabinde.
Yize iziboshwa zixolisile kodwa kube nesikhalo ngezinto eziningi ezingakalungiswa eRichmond.
Phakathi kwezinto umphakathi okhale ngazo yintelezi nezikhonkwane okwasebenza ngesikhathi sodlame nabafuna kugezwe ukuze kuphele udlame kuleya ndawo njengoba kubhoke izigameko zokugwazana.
UMnuz Paulus Vezi owayeyikhansela le-IFP kule ndawo uzivumele yena ukuthi ubalwa kwababephaka impi kuleya ndawo kodwa manje okubalulekile wukuba kubuyiswane ukuze ithuthuke.
Ezinye iziboshwa eziboshelwe amacala okudlwengula namanye athathwa njengayingozi nazo zithole ithuba lokuxolisa emindenini.
UThulebona Jali wakwaSwayimane owaboshelwa ukudlwengula intombi yakhe eyayingaphansi kweminyaka ngaleso sikhathi ukwabathole ukuxolelwa nguMnuz Thokozani Dladla.
Ecela uxolo uthe uyazi ukuthi wayimosha impilo yowadlwengulwa “ayemhalela ngoba eyintombi nto” wathi ufuna azi ukuthi uyazisola.
Lolu hlelo lokucela ukuxolelwa kweziboshwa lwenziwa okokuqala kuleli jele eliseMgungundlovu kanti seluzoqhubeka zinyanga zonke.
USfiso Zulu osanda kuthola ushwele wasebenzisa lolu hlelo waxolisa emindenini eyahlukumezeka ngenxa yengozi ayenza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Izodlalwa ngo-2013 iVodacom ChallengeComment on this story
LUNGILE MAJOKA
IZOBUYA ngonyaka ozayo iVodacom Challenge emva kokuhoxiswa kwayo kulo nyaka ngenxa yokungabi nesikhathi esanele ngokuhlela lo mqhudelwano owasungulwa ngo-1999 ohlanganisa izinkunzi zaseSoweto, i-Orlando Pirates neKaizer Chiefs.
Izolo abagqugquzeli balo mqhudelwano iSAIL nabaxhasi iVodacom baqinisekise imibiko ekade yasabalala ethi abalandeli bazoyizwa ngendaba kulo nyaka iVodacom Challenge.
Umgqugquzeli wakwaSAIL, uJabu Mathibela, uthe ukungabi khona kwesikhathi esanele sokuhlela umqhudelwano yikhona okubenze bawuhoxise kulo nyaka.
“Isikhathi yisona esibe yinkinga kakhulu. Uma ukhumbula kahle mhlawumbe kusaphele izinyanga ezimbili iVodacom ivuselele ukuseka kwayo la maqembu (Pirates neChiefs). Besingafuni ukuxhamazela, yingakho sibone kungcono ukuthi siwumise kulo nyaka bese siqhubeka ngozayo,” kusho uMathibela.
Ukuqinisekisile ukuthi bebexoxa neNewcastle United edlala ku-English Premiership neTP Mazembe yaseDR Congo njengoba kulo nyaka bekulindeleke ukuthi umqhudelwano ubuyele emaqenjini amane esikhundleni samathathu.
“Ngokujwayelekile sike siqede izingxoxo namaqembu ngoNovemba wonyaka owandulela okuzodlalwa ngawo. Manje sesiqalile amalungiselelo onyaka ozayo. Sesixhumene nenkampani esisebenzisana nayo e-UK ukuthi isibhekele amaqembu.”
U-Enzo Scarcella, esinye sezikhulu zakwaVodacom uzwakalise ukuseseka isinqumo esithathwe abakwaSAIL wathembisa ukuthi kulindelwe umqhudelwano osezingeni eliphezulu ngo-2013.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UVavi ugxeke inkohlakalo kuhulumeni
2011-07-12 11:56
Durban - UZwelinzima Vavi uxwayise ngokweseka abantu ababhekene namacala enkohlakalo, lokhu kulandela ukuthi ezwe ngokuthi kungase kuboshwe izikhulu zikahulumeni eKZN, kubika isiteshi somsakazo i-East Coast Radio.
Uphiko oluphenya ngamacala omphakathi iNational Prosecuting Authority ikhiphe incwadi egunyaza ukuboshwa kukaNgqongqoshe wezokuThuthukiswa koMnotho uMike Mabuyakhulu noSomlomo weSishayamthetho uPeggy Nkonyeni ngesonto eledlule.
Kuthiwa babhekene namacala enkohlakalo abandakanya ithenda likahulumeni lika-R45 million.
Yize uVavi engawafakanga amagama kaNkonyeni noMabuyakhulu enkulumweni yakhe, utshele amalungu eSadtu eThekwini ukuthi abantu abatholakala benamacala enkohlakalo akumele bahudulele igama le-ANC kulolo bishi.
Uthe kumele bazitholele abammeli babo.
"Angisophinde ngeseke muntu enkantolo obhekene namacala enkohlakalo nokukhwabanisa," esho.
– Landela IzindabaNews24 kuTwitter.
- News24


text:
Kuteleke abendwangu eNewcastle
2012-10-12 15:55
Johannesburg - Balinganiselwa ku-3800 abasebenza ngendlwangu abangene esitelekeni samaholo eNewcastle, KwaZulu-Natal, kusho inyunyana yabo.
"Abasebenzi bethu bangene esitelekeni ngoMsombuluko," kusho uNobhala wenyunyana iSA Clothing and Textile Workers' Union, u-Andre Kriel.
UKriel uthe abasebenzi bafuna ukwenyuselwa amaholo ngo-R45 ngesonto, uthe bahola imali ephakathi kuka-R250 no-R400 ngesonto.
"Kwayona imali abayiholayo incane kakhulu kunalokhu ekumele engabe bayakuthola vele. Sizolwa siphuke izandla sifuna le mali, okungenani kumele bathole noma u-R534 ngesonto."
Isiteleka siqhubeke ezinkampanini ezingu-35, kusho uKriel
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Lingenile elokubulawa koweNkatha
2013-01-09 13:02
Durban - Usomatekisi waseThekwini uvele ngaphambi kweNkantolo yesiFunda eThekwini, mayelana necala lokuthunjwa nokubulawa kwekhansela leNkatha Freedom Party, uThemba Xulu.
Icala lomsolwa uSanele Zondi, 34, lihlehlele umhlaka-16 Januwari.
UXulu wathunjwa ngenyanga ka-Okthoba, esemzini wakhe esigcemini sakwa-A KwaMashu, ethunjwa ngamadoda amahlanu ayezenza amaphoyisa.
Ngemuva kwezinsuku ezimbili ethunjiwe, kwatholakala isidumbu sakhe ndaweni yasetafuleni eNanda.
Okhulumela amaphoyisa uLieutenant-Colonel Jay Naicker uthi abantu ababekha amakhowe, yibo abazithela phezu kwesidumbu sikaXulu, base betshela amaphoyisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Utitinywe wafa odlwengule ugogoComment on this story
MBALI KHANYILE
UMPHAKATHI waseziMbokodweni eNingizimu yeTheku utitinye owesilisa (35) wakule ndawo waze wafa emuva kokuba ebanjwe oqotsheni ephezulu kwesalukazi (87) esidlwengula entathakusa ngeSonto.
Lo mlisa ushonele esibhedlela iPrince Mshiyeni ngoMsombuluko. Umkhosi kuthiwa uhlatshwe wumzukulu walesi salukazi emuva kokubona lo mlisa egunjini lokulala lesalukazi esekhumule izicathulo nezimpahla zokugqoka edlwengula.
Ilandisa ngalolu daba indodana kagogo odlwenguliwe ithe lokhu kwenzeke ngezintathakusa ngabo-1 ngeSonto.
Ithe lo mlisa obese kuphele unyaka ehlala kubo ubevele engumuntu ongaqondakali ukuthi uphila mpiloni njengoba ebengesinye seziqashi kulo muzi kodwa ebe engasebenzi.
Uthi yize kunjalo bebengakaze bazitshele ukuthi uyoke abhozomele unina wabo njengoba bese bemthatha njengomunye welungu lomndeni.
“Ukube indodana yami ayizange ivuke emuva kokuzwa umama ekhala ngabe lo mgulukudu umbulele umama njengoba ebemklinya ngesikhathi emgila lo mkhuba. Kwakuhlaba umkhosi kwendodana kusize kakhulu ngoba ukube ayimemezanga ibiza umphakathi ngabe ubalekile,” kubeka indodana.
Sichaza ngesigameko isalukazi obekubonakala ukuthi siphazamisekile emqondweni sithe, lo mlisa owasigila lo mkhuba waqale wasishaya ngempama waphinde wasiklinya njengoba sasingazibekile phansi silwa naye ngesikhathi esibhudubeza.
“Wangicindezela umfana (emgagula ngegama) maqede wangiklinya emqaleni, ngazama ukulwa naye kodwa kwasho ukuthi unamandla kunami wagcina esekwazile ukungidlwengula. Wabe esegila umkhuba phezulu kwami kwaze kwasiza umzukulu owangizwa ngizama ukukhala kuleli gumbi engangikulona nale ndoda,” kuchaza lesi salukazi.
Okhulumela amaphoyisa KwaZulu-Natal, uLt Colonel Thulani Zwane, usiqinisekisile lesi sigameko waveza ukuthi amaphoyisa amatasa nophenyo.
“Akekho oseboshiwe ngalesi gameko njengoba amaphoyisa esaqhubeka nophenyo,” kusho uZwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bavelile ngelokubulawa kowe-IFP
2013-02-08 14:04
Durban - Abantu abahlanu abasolwa ngokubula ilungu le-IFP bavele kafushane eNkantolo yesiFunda eThekwini ngoLwesihlanu.
Icala lihlehliselwe uMsombuluko ukuze uMalusi Sibusiso Ncengwa akwazi ukufaka isicelo sokusizwa ngommeli.
Abanye ababili asolwa nabo, okuyikhansela le-NFP uMgezeni "Bhungu" Gwala kanye nendodana yakhe uBonginhlanhla, bona bazofaka isicelo sokuba inkantolo ixegise imibandela yebheyili yabo.
UGwala, namadodana akhe uMjabulelwa noBonginhlanhla, uNcengwa, noSkhumbuzo Nxumalo bathweswe icala lokubulala ilungu leNkatha Freedom Party, uCebisile Shezi.
Wadutshulwa washona ngaphandle kwesiteshi sesitimela eThembalihle, KwaMashu, ngemuva kancane uNgqongqoshe wamaPhoyisa uNathi Mthethwa ekhulume namalungu e-IFP enkundleni yezemidlalo esigcemini sakwa-A, KwaMashu, ngo-Okthoba 6, 2012.
Wayegqoke isikibha se-IFP ngaleso sikhathi edutshulwa.
Umshushusi woMbuso uJoel Kisten uphinde wacela ukuba lihlehle icala ngoba asikenziwa isinqumo sokuba leli cala lizolalelwa enkantolo enkulu noma cha.
UGwala, uBonginhlanhla, kanye noNcengwa bangaphandle ngebheyili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uphekwe ngobhojwana uPhiyega
2012-10-18 12:02
Cape Town - UKhomishana wamaPhoyisa kuzwelonke uRiah Phiyega uphekwe ngobhojwana okokuqala ngqa ePhalamende, ngesikhathi kuthiwa akaphendule ngezimali zabakhokhi bentela ezisetshenziswa ngamaphoyisa, kubika iNewswatch.
UPhiyega uzwe ukugxekwa kokusetshenziswa kwezimali ngendlela engaqondile kanjalo nokungaqeqeshwa kwamaphoyisa ngokwanele, utshelwe ukuthi ukungaqeqeshwa kwamaphoyisa yikhona okuholela ekutheni ekugcineni amaphoyisa atholakale ethweswa amacala.
Inyuke yafika ku-R15 billion imali esetshenziselwe ukulandela amacala amaphoyisa, esabelweni zimali sangonyaka owedlule.
Ikomidi lipheke uPhiyega ngesibalo samaphoyisa aqeqeshwe ngokuphelele ukuthi angakwazi ukusebenzisa isibhamu, kwakhulunywa nangendaba yamaphoyisa alahlekelwa yizibhamu zawo.
Umbiko uthi okungenani zingu-800 izibhamu ezalahleka ngonyaka owedlule, angu-300 amaphoyisa abekwa amacala, akukakacaci noma agcina ngokuxoshwa yini njengoba kwabe kuthembise uNgqongqshe woMnyango uNathi Mthethwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ezinye izindaba...
Afrika...
UMengameli waseBotswana u-Ian Khama sekumenyezelwe ngokusemthethweni ukuthi nguye odle umhlanganiso okhethweni lukazwelonke, okuchaza ukuthi uzobusa ihlandla lesibili.
Kushone okungenani abantu abangu-20, iningi labo okuyizingane zesikole, ngesikhathi kuketuka isikebhe eZambia, kusho umbiko wezindaba ezweni.
Intombazane eyenza uGrade 2 kuthiwa isinomkhuba wokuthintathinta ezinye izingane esikoleni ngemuva kokubuka umama wayo nesoka lakhe bezitika ngocansi izikhawu ezimbalwa.


text:
Bavinjwe ngencwadi yenkantolo abafundiComment on this story
NONTUTHUKO NGUBANE
ABAFUNDI beNyuvesi yaKwaZulu-Natal (UKZN) sebenikezwe incwadi yenkantolo ebavimbela ukuthi baphazamise ukufunda kuzo zonke izikhungo zale nyuvesi.
I-email ethunyelelwe abafundi, (Isolezwe elinayo) ithi abafundi abaqhubeka nokuteleka bazobhekana nezinyathelo zomthetho.
Ngokusho kwale ncwadi, kuzo zonke izikhungo amaphoyisa aqaphe isimo ukuba kungabi khona udlame oluqhubekayo kulandela ukuvuka umbhejazane kwabafundi baseHoward College, eThekwini kusukela ngeledlule kwaze kwangenelela nabaseMgungundlovu abamise ukufunda ngoLwesibili olwedlule.
Abafundi badonswe ngendlebe ukuthi abavunyelwe ukusabisa abanye. Incwadi ephume ngomkhulumeli weNyuvesi, uNksz Nomonde Mbadi, iveze ukuthi abafundi abavumelekile ukusabisa abanye, ukuba nemihlangano ngaphakathi kwesikhungo, ukulimaza impahla yesikole, ukuvimbela abanye abafundi ukuba bengangeni esikhungweni ezahlukene zale nyuvesi.
U-Isaac Luthuli ungunobhala weYoung Communist League e-UKZN ophikweni lwaseMgungundlovu aphinde abe yilungu lesigungu esimele abafundi, uthe ukuba khona kwencwadi yasenkantolo akusho lutho kubona ngoba basazoqhubeka nokulelwa izimfuno zabo.
Uphinde wacacisa ukuthi bona njengabafundi abaneme ngesenzo senyuvesi sokufunda ngesikweletu kwabafundi baseZimbabwe kodwa abakuleli bengavunyelwa ngisho nokubhalisa uma bengenayo imali.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UDhlomo akaphefumuli ngeyesikhundla
2012-03-15 10:06
Durban - UNgqongqoshe wezeMpilo KwaZulu-Natal uDkt Sbongiseni Dhlomo igama lakhe eliphakanyiselwe isikhundla sokuba nguSihlalo we-ANC esifundeni saseThekwini akathi vu ngodaba lokuphakanyiswa kwegama lakhe ngamagatsha ale nhlangano embangweni walesi sikhundla, kubika iSolezwe.
UDhlomo uphakanyiswe ngamagatsha ehlukene
ngempelasonto edlule eCity Hall esikhundleni sokuhola lesi sifunda
esaziwa ngokuba nesibalo esiphezulu samalungu kaKhongolose kuleli.
Ukuphakanyiswa kwegama lakhe
kulandela imihlangano engumshoshaphansi ebilokhu yenziwa ngabaholi
abehlukene abakulo mkhandlu okuhlanganisa namakhansela amesekayo.
Kulesi sikhundla ebesilokhu
sinamagama amaningi abantu obekuthiwa basigaqele, uDhlomo ugcine
ephakanyiswe ngokusemthethweni nembangi yakhe uMnuz Nhlakanipho
Ntombela.
Ngesikhathi ethintwa ekutheni
aphawule ngokuphakanyiswa kwegama lakhe uthumele umyalezo obucacisa
ukuthi akazimisele nakancane ukuthi akhulume ngalolu daba.
“Okwamanje
akukho engingakusho ngokuphakanyiswa kwamagama abangenela isikhundla
sokuba ngusihlalo waseThekwini ngoba lokhu yinto ezophothulwa
ezinsukwini ezine kusuka manje,” kusho uDhlomo emlayezweni awuthumele
ngoLwesibili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 5 engozini eKZN
2013-01-31 10:03
Durban - Kushone amadoda ayisihlanu kwathi amathathu alimala ngesikhathi kwenzeka izigameko ezimbili zezingozi emgwaqeni omkhulu uN3 ngaseBergville, kubika iNewswatch.
Abezimo eziphuthumayo bathi kwenzeke izingozi ezimbili.
Ingozi yokuqala yenzeke ngabo-03:00 ngoLwesine kanti ibibandakanya amaloli amathathu abelibangise eGoli.
Kube sekushayisana amanye amaloli amabili endaweni yesigameko.
Okhulumela i-ER24 uDerrick Banks uthe laba abashonile bebehamba ngeloli eyodwa.
"Bekuyiloli ethwele ifenisha. Kumanje kubambezeleke izimoto ngenxa yale ngozi," esho.
- Landela
IzindabaNews24 kuTwitter
- News24


text:
I-ANC eGauteng ayiphumeli obala ngobuholi
2012-11-19 12:04
Johannesburg - I-African National Congress eGauteng ayiyiqinisekisanga imibiko ethi amagatsha amane kwamahlanu azokweseka iSekela likaMengameli uKgalema Motlanthe, emhlanganweni wokuqokwa kobuholi ngenyanga kaDisemba eMangaung.
"Okwamanje njengesifundazwe asikazi ukuthi izifunda ziqoke bani," kusho okhulumela iqembu uDumisa Ntuli.
"Angeke saqinisekisa ukuthi ngobani abaqokwe yizifunda."
Iphephandaba iThe Star libike lathi: "Ngokombiko wangaphakathi ku-ANC, uMotlanthe uthole ukwesekwa yigatsha laseTshwane, iseGoli, iseSedibeng naseWest Rand."
Kuthiwa yigatsha laseKurhuleni kuphela eleseka uMengameli uJacob Zuma.
Kuthiwa amagatsha ahlanganisa lelo likameluleki kaZuma uLindiwe Zulu, igatsha labakwaGupta, abasolwa ngokuxhasa uZuma, ilelo likaMo Shaik, elikaNgqongqoshe wezobuChwepheshe neSayensi uDerek Hanekom, elikaBilly Masetlha osekomidini elikhulu le-ANC kanjalo nalelo likaNobhala weqembu uGwede Mantashe, wonke athi azokweseka uSekela Mengameli uMotlanthe.
Igatsha likaNobhala weSA Communist Party uBlade
Nzimande kanjalo nelikaNdunakulu waseGauteng uNomvula Mokonyane, kuthiwa awekho esimweni esifanele sokuthi angahambisa izithunywa eMangaung.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Izibhedlela zishoda ngabasebenzi eGauteng
2012-09-17 07:51
Johannesburg - UMnyango wezeMpilo eGauteng ukuqinisekisile ukuthi izibhedlela zisilele ngemuva ekuhlinzweni kweziguli ngenxa yokuntuleka kwemali nokushoda kwabasebenzi.
Okhulumela uMnyango uSimon Zwane uthe bayazama ukulungisa le nkinga.
“Sesike sakhuluma noMnyango woMgcinimafa esifundazweni ngenhloso yokuthola izinsiza ezithe xaxa ukuze kuliwe nalesi sihlava sokushoda kwabasebenzi nokuntuleka kwezinsiza," esho.
Lokhu kulandela izinsolo zeDemocratic Alliance zokuthi iziguli ezidinga ukuhlinzwa kuyenzeka kumele zilinde iminyaka eyishumi eSteve Biko Academic Hospital, ePitoli.
Okhulumela ezempilo kuDA uJack Bloom uthe bangu-1 629 abantu abalinde ukuhlinzwa kulesi sibhedlela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulimale 70 engozini yesitimela e-Argentina
2011-04-04 17:03
Buenoz ires - Abasebenzi bezempilo nezicishamlilo zithi kulimale abantu abangu-70 ngesikhathi iguzu lishayisana nesitimela ebesithwele abantu ebesiya eBuenos Aires sisuka eMar del Plata ngoMsombuluko.
"Kulimale abantu abangu-70, kodwa hhayi kabi," kusho u-Adrian Tarditti, noyinhloko yezabasebenzi abaphuthumayo bezempilo esifundazweni saseBuenos Aires, etshela abezindaba. "Owesifazane nabesilisa ababili abasale esibhedlela ngenxa yale ngozi."
Ngo Febhuwari 16, kwashona abantu abane kwalimala ababalelwa ku-100 ngesikhathi kushayisana izitimela ezimbili khona eBuenos Aires.
- Sapa - AFP


text:
Kuminze 45 kucwila isikebhe eSomalia
2012-12-21 07:50
Nairobi - Kugwilize abantu abangu-45, noma badukile kanti abanye kusolakala ukuthi bagwilizile ngesikhathi kucwila isikebhe ebesithwele ngokweqile ogwini oluseSomalia, kusho i-UN Refugee Agency.
I-UN High Commissioner for Refugees (UNHCR)
ithe le ngozi yenzeke ngoLwesibili kanti ingozi engakaze yabonwa eGulf of Aden kusukela ngoFebhuwari 2011 ngesikhathi kuminza abantu abangu-57 baseSomalia bezama ukuya eYemen.
Kuthiwa kusinde abantu abayisihlanu, nabathi lesi sikebhe besigcwele ngokweqile sisuka echwebeni laseBosasso.
- Landela
IzindabaNews24 kuTwitter
- Reuters


text:
Bukelani kuMadiba - Tutu
2012-07-16 14:04
Cape Town - Isipho esihle sokuzalwa umuntu angasenzela loyo owabe enguMengameli wezwe uNelson Mandela, wukuthi aziphathise okwakhe uMadiba, kusho u-Emeritus Bishop Desmond Tutu, ngoMsombuluko.
"Isipho abantu abangasipha uTata Nelson Mandela, ekugubheni kwakhe iminyaka engu-94 azalwa, yisipho sokuziphatha njengaye, babe nomoya wokuzwana nomusa," kuchaza uTutu.
"UMadiba wasifundisa ukuthi sizithande, sithande abanye abantu futhi sithande nezwe lethu."
UMandela wadeka itafula kuze wonke umuntu waku leli ezokwazi ukuthola ukudla; kumele siqikelele ekutheni wonke umuntu unakho akutholayo, esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ubelokhu ebadlisele ogageni uKhaya
2012-10-10 12:02
Johannesburg - Isilomo esanqoba umncintiswano wama-Idols, uKhaya Mthethwa, wadonsa intambo ende kalayini ngesikhathi enqoba lo mncintiswano ehlula imbangi yakhe enkulu uMellisa Allison, kubika iSowetan.
Izibalo zithi kufana nokuthi uKhaya wathola okuyishiyagalombili kokuyishumi.
UKhaya ube ngowokuqala omnyama ukuthi adle umhlanganiso kuma-Idols.
Abanikazi bomncwintiswano, abakwa- M-Net nabakwaMzansi Magic, bathi uKhaya wthola amavoti angu-80% kwangu-3 million abalwa.
UMellisa Allison wathola u-20% kuphela.
Isikhulu esiphezulu kwezokuxhumana kwa-M-Net, uLani Lombard uthe uKhaya ubelokhu ehamba phambili ngamavoti, amasonto ayishumu elandelana.
Kuthiwa kwacaca zibekwa ukuthi uKhaya akancintisani namuntu kangako, yize kukhona isikhathi la khona ake walandelana eduze noTshidi, owabe enamavoti aku-25%, ngesikhathi uKhaya yena eku-33%.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ikhehla ligajwe yisikhwele lazibulala nonkosikazi
2012-03-15 10:07
Durban - Usale ubambe ongezansi umphakathi waseGeorgedale
KwaZulu-Natal ngemuva kwesigameko sowesilisa osekhulile okuthiwa
udubule unkosikazi wakhe maqede naye wazingqokloza bafa bobabili, kubika iSolezwe.
Lesi sigameko senzeke izolo
ekuseni kanti laba abebeshadile kuthiwa bebehlala bobabili kodwa akucaci
ukuthi bebebangeni kuze kufike ekufeni kwabo, kodwa abanye abakhulumela
phansi bathi bekusolwa isikhwele kumkhulu.
Owesilisa kuvele ukuthi uneminyaka
engu-64 kanti inkosikazi yona ibineminyaka engu-54. Amaphoyisa athe
azoqala azise amalungu omndeni ngalesi sigameko ngaphambi kokuthi
adalule amagama abo.
Ikhansela lale ndawo eku-Ward 5,
uMnuz Bhakabakubo Sosibo, uthe ubuye edolobheni ntambama wazithela phezu
kwabantu abebebabaza isihluku esikhonjiswe yilo wesilisa osekhulile.
“Imibiko esisayitholile ngeyokuthi
abashonile bebebodwa ngesikhathi kwenzeka lesi sigameko sokudubula.
Kungenzeka ukuthi kuqale kwaba nengxabano eholele kulesi sigameko.
Indodana yabo ibingekho ngesikathi sesigameko kodwa ngibikelwe ukuthi
ibisitsheliwe ngokwenzekile,” kusho uSosibo.
Amaphoyisa esiteshi saseMpumalanga asiqinisekisile lesi sigameko sokufa kwalaba abebeshadile.
ULieutenant Colonel Vincent Mdunge
okhulumela amaphoyisa KwaZulu-Natal uthe umufi usebenzise isibhamu
sakhe engqokloza owakwakhe ngenhlamvu.
- Landela
IzindabaNews24 kuTwitter
- News24


text:
Uphekwe ngemibuzo uMathunjwa - Marikana
2012-12-03 16:36
Rustenburg - IKhomishana kaFarlam ezama ukuthola ngalokho okwenzekeka emayini iLonmin eMarikana ngesikhathi kudutshulwa abavukuzi, idingide ngokunyamalala kwe-video eveza uMengameli wenyunyana i-Association of Mineworkers and Construction Union, uJoseph Mathunjwa ngesikhathi ekhuluma nabavukuzi.
Ummeli wemayini uSchalk Burger SC, upheke ngemibuzo uMathunjwa, efuna ukwazi ngokuhambela kwakhe abavukuzi, okwabe kungokwesibili.
UBurger ubuze uMathunjwa ukuthi kungani ingaqoshwanga inkulumo yakhe nabavukuzi.
"Ngifuna ukwazi ukuthi kungani ungaqoshwanga umhlangano wesibili? Umbuzo nje lowo olula," kusho uBurger.
UMathunjwa uphendule wathi: "Abezindaba babekhona. Sengike ngabuza ukuthi kungani bengayihambisanga i-video eveza inkulumo yami yesibili."
UMathunjwa uthe wabe esebenzisa umakhalekhukhwini wakhe ukuqopha ezinye izinkulumo aba nazo nababhikishi.
UBurger uphinde wabuza uMathunjwa ukuthi wabe engena kanjani esitelekeni, njengoba ngokwemigomo kwakungafanele i-Amcu ibe yingxenye yezingxoxo.
"Khumbula ukuthi samenywa yiLonmin, yayazi kahle ukuthi asihlangene, Samenyelwani pho?" kuphendula uMathunjwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bathelwe baphuziswa i-acid ‘abawuhlupho’Comment on this story
SIMPHIWE NDWANDWE
KUBONWA ngokusa kumabhungu amabili aseMlazi abhunyelwe nge-acid emzimbeni aphinde aphuziswa wona ase etitinywa kanzima ngamalungu omphakathi ngoMsombuluko ngoba esolwa ngokweba nokuhlupha endaweni.
Isigameko senzeke esigceme-ni sakwa-U kuleli lokishi emini kwabha ngesikhathi amalungu omphakathi abethukuthele eveva ehlasela lama bhungu ngoba ebasola ngokuba ngoma-shiya kukhalwa kuleya ndawo.
Imindeni yabashayiwe ayikaze ikufihle ukuthi bebehlupha ngisho emakubo njengoba okukhulunywe nabo bethe laba bebetshontsha izinto emakubo bayozidayisa ukuze bathole imali yokuthenga iwunga.
Abashayiwe ngoMnuz Njabulo Mwandla (20) noMnuz Ngcebo Dube (21) kanti omunye wabo akaziwa ukuthi ungubani ngoba ugcine ephunyuke wabaleka ngesikhathi ehlaselwa ngamalungu omphakathi.
Isolezwe ngesikhathi likhuluma nonina kaNjabulo, uNksz Zanele Mwandla, uthe kumzwise ubuhlungu okwenziwe enganeni yakhe ngoba bekufanele uma isolwa ngokuthi yebile kubikwe kuye noma emaphoyiseni kunokuba kube nemizamo yokuyibulala.
“Ubhuti wakwamakhelwane okunguye odale ukuthi ingane ishaywe uthe umbone egqoke amabhuzu akhe ngesikhathi esebenza engadini lapho ebebambe khona itoho.
“Ube eseshaywa eboshwe izandla ngemuva waphinde waphuziswa i-acid edlavaze izingubo abezigqokile. Usengaze umntanami afele amabhuzu into ebesingazama ukuthi siyithenge uma ubhuti ebefuna kwenzeke lokho,” kusho uNksz Mwandla.
Uthe uyedwa umuntu owake wazobika kuye mayelana nobu-gebengu obenziwa yindodana yakhe eyayisolwa ngokweba umbhede iyowudayisa ukuze ithenge iwunga. UNjabulo wayeka isikole efunda u-Grade 10 eKumhlophe High khona eMlazi. Ngesikhathi ehlaselwa ubese tohweni lapho ebesiza khona umakhelwane ngezitshalo.
Ngakolunye uhlangothi uNgcebo yena ulandwe eMalukazi lapho ebesehlala khona kuhanjwa ngojenga lwezimoto wafika washaywa wayesephonswa ebhuthini kwahanjwa naye kwayiwa kwa-U.
Lapho-ke ufike wathelwa ngayo i-acid saqhubeka sasha isibhaxu kwaze kwalamula indoda engujele yakulesi sigceme ebalamulele olakeni lwabahlaseli.
Udadewabo kaNgcebo, uNksz Zethu Dube, uthe ubengasahlali ekhaya umfowabo ngoba ebalekela khona ukuthi abantu bayamfuna ngenxa yokusolwa ngokweba. Uthe nakubo ubefika athathe lokho akufunayo ayokudayisa ngoba efuna ukuthenga iwunga. Uthe umfowabo ulimale ekhanda, washa ubuso futhi unezibazi ezibucayi emzimbeni.
Okunye okuvelelile ngesikhathi Isolezwe lihambele kule ndawo ukuthi baningi asebesha-yiwe ngoba besolwa ngokugqekeza nokweba ukuze bathole imali yokuthenga iwunga.
UColonel Jay Naicker wehhovisi lezokuxhumanisa emaphoyiseni, ukugcwalisile ukuthi isiteshi samaphoyisa saseMlazi siphenya ngecala lokuzama ukubulala, kulandela ukuhlaselwa kwala mabhungu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
OFakazi BakaJehova—Singobani?
Singabantu bezinhlanga nezilimi ezihlukahlukene, kodwa sihlanganiswa imigomo efanayo. Ngaphezu kwakho konke, sifuna ukudumisa uJehova, uNkulunkulu weBhayibheli noMdali wazo zonke izinto. Senza konke esingakwenza ukuze silingise uJesu Kristu futhi siyaziqhayisa ngokubizwa ngokuthi singamaKristu. Ngamunye wethu uchitha isikhathi njalo esiza abantu bafunde ngeBhayibheli nangoMbuso kaNkulunkulu. Ngenxa yokuthi siyafakaza, noma sikhuluma ngoJehova uNkulunkulu noMbuso wakhe, saziwa ngokuthi singoFakazi BakaJehova.
Hlola ingosi yethu. Funda iBhayibheli kuyo. Funda okwengeziwe ngathi nangezinkolelo zethu.


text:
Lisenkantolo elokukhwabanisela umshwalense
2013-01-07 13:02
Durban - Abantu abayisithupha bazovela eNkantolo eThekwini ngoMsombuluko ngezinsolo zokukhwabanisela umshwalense, kusho amaphoyisa.
UColonel Vincent Mdunge uthe kuboshwe abantu abayisithupha ngoLwesine nangoLwesihlanu.
Kusolakala ukuthi bebeyingxenye yabantu abebehlela ukukhwabanisela izinkampani zomshwalense okuhlanganisa ukubhalisa umuntu ongasekho nokukhokhelwa imali.
"Kusolakala ukuthi indoda eneminyaka engu-50 ubudala engumsolwa, yathola imali ye-life cover engu-R1.5 million ezinkampanini zomshwalense ngokuthi ibhalise umalume osashona, kusho uMdunge.
"Wakhokha imali yazinyanga zonke njengokwenqubo, walinda yaze yavutha imali ukuze afake isicelo.”
UMdunge uthe le ndoda yayifuna imali ngo-Okthoba ngonyaka odlule kodwa kwadingeka ithole isidumbu ukuze ithi ngesikamalume wayo, kukholakala ukuthi yaya kowesifazane onamakhaza eThekwini yamthembisa u-R15 000 uma engamtholela isidumbu nesitifiketi somgunyathi.
Owesifazane waya eZivelele Funeral Services ukuze bamsize athole isidumbu kuze sizoyiswa kudokotela aqinisekise ukuthi ngempela lowo muntu akasekho emhlabeni bese siyangcwatshwa.
Kodwa, iZivelele Funeral Services yayingenaso isidumbu esifana nomalume ongasekho, ngakho bacela inkampani kamasingwabisane edlelana nabo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Luyanda udlame emajele - Ijaji
2013-01-23 12:03
Durban - Luyanda udlame lwasemajele nakuba nezinhlelo zokuqwashisa iziboshwa ngendlela ezingadlulisa ngazo izikhalazo zazo nazo ziqiniswa, kusho iJaji uVuka Tshabalala, kubika iSowetan.
UTshabalala uyijaji eliphenya ngokufa kweziboshwa ejele laseFree State iGroenpunt Prison.
"Iziboshwa azineme futhi azanelisekile ngezinto eziningi ezifana nokudla, kanye nezimo ezihlala ngaphansi kwazo,” kusho uTshabalala ekhuluma esehhovisi lakhe eThekwini.
"Lokhu ngikwazi ngoba sengike ngaqondana ngqo nazo iziboshwa.”
Uthe umphenyi wakhe ngoMsombuluko uqalile ukuxoxisana neziboshwa zaseGroenpunt Prison ezahanjiswa kwamanye amajele, kulandela imibhikisho eyaba semasontweni amabili edlule.
Uthe bazohlanganisa umbiko ozothunyelwa esikhulwini esiphezulu sebhodi elengamele ukusebenza kwamajele.
Isikhulu esiphezulu sizobe sesiwuhambisa ePhalamende, kuNgqongqshwe wezokuHlunyeleliswa kweziMilo kanye nakukhomishina kazwelonke.
"Sinawo amandla okudlulisela lolu daba kuNPA uma sibona ukuthi kube nobugebengu.”
UTshabalala ulindele ukuba uphenyo luphothulwe emasontweni ambalwa ezayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umhleli wokuqala wesifazane kuSunday Times
2013-02-01 16:19
Cape Town - Iphephandaba langeSonto iSunday Times, izoqasha umhleli wesifazane okokuqala emlandweni walo weminyaka engu-107 laba khona.
UPhylicia Oppelt okumanje ungumhleli weThe Times, engaphansi kwenkampani iTimes Media, nguye osezothatha izintambo ekubeni ngumhleli weSunday Times, kusukela ngoMashi.
U-Oppelt uzongena esikhaleni sikaRay Hartley, oseyoqhoqhobala isikhundla esiphezulu enkampaniniTimes Media Group, kusho umbiko weTimeslive.
"UPhylicia ube ngumhleli oseqophelqeni eliphezulu ephephandabeni iThe Times... kunobufakzi obubonakalayo ngamagalelo akhe nasekuzinikeleni kwakhe. Kuzokuba ngokokuqala ukuthi umuntu wesifazane abe ngumhleli kuleli phephandaba elingelinye lahamba phambili eNingizimu Afrika," kusho uMike
Robertson, oyisikhulu kwaTimes Media.
Eminye imisebenzi esike yenziwa ngu-Oppelt, ihlanganisa ukuba ngumhleli ephephandabeni iDaily Dispatch neBusiness Times, ngaphambi kokuthi ajoyine iThe Times.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
I-ANC izigcinile izihlalo zayo okhethweni
2012-03-29 14:09
Johannesburg - I-ANC izigcinile izihlalo zayo kumawadi angu-13 lapho obekubanjelwe khona ukhetho lokuchibiyela ngesonto eledlule, kusho i-IEC, ngokusho kombiko ngoLwesine.
INkatha
Freedom Party ibambelele esihlalweni sayo ewadini yeshumi nane KwaZulu-Natal,
kusho okhulumela i-IEC uKate Bapela.
Ukhetho
belungoLwesithathu.
E-Eastern
Cape, i-ANC igcine izihlalo zayo eLady Frere, eMount Fletcher, eMount Ayliff,
eMbizana, eNtanbankulu nezikumawadi amathathu aseNelson Mandela Bay.
Le mpumelelo
izogqugquzela iqembu ukuba liqhubeke nokwenza ngcono impilo yabantu
esifundazweni, kusho uMlibo Qoboshiyana okhulumela i-ANC e-Eastern Cape.
"Ukunqoba
edolobheni iNelson Mandela Bay kutshengisa ukungahambisani nalabo ababiza
abantu bethu ngabantu bokufika ezweni abazalelwa kulona kanye nokuthuthuka
kohlelo lokwakha imiphakathi engcono ye-ANC eholwa nguMengameli uJacob Zuma,”
esho.
"Kwabanye
omasipala, sizoqhubeka nokusebenzisana nabantu bethu, siqinisekise ukuthi
siyaziphendula izidingo zabo ngokubanikeza ulwazi nabakudingayo ukuze kwakhiwe
imiphakathi engcono.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
2014-10-30 18:22
Isikhulu esiphezulu enkampanini yakwa Apple, uTim Cook, uthi uyakuthanda ukuba yisitabane , akazenyezi nakancane ngakho.
2014-10-30 07:38
Kumangaze abaningi ukushada kweziboshwa ezimbili zesifazane ejele laseBrazil eziboshelwe ukubulala zombili ngokwemibiko yabezindaba.
2014-10-29 16:03
Umfundisi waseNtaliyane ozivumele yena ukuthi wahlukumeza ngokocansi ingane yentombazane, uzilengise endaweni okushintshela kuyona abefundisi esontweni.
2014-10-29 13:31
Owesilisa wasedolobheni laseFrance iClermont-Ferra ushonile ngemuva kokuphuza uphuzo oludakayo emncintiswaneni wotshwala ngokusho kwabezindaba.
2014-10-28 18:30
Idelakufa eliziqhumise ngebhomu libulale amasosha angu-27 eShi'ite endaweni yaseJurf al-Sakhar, eIraq, ngemuva kokuba kuhlaselwe amaphekula ngempelasonto kule ndawo
2014-10-28 15:59
Abatshuzi basemanzini eSouth Korea bathole esinye isidumbu emkhumbini – ngemuva kwezinyaka eziyisithupha umkhumbi wacwila, kusho izikhulu.
2014-10-28 13:36
Amaphoyisa athe athe isikebhe ebesigcwele izivakashi siketuke sabheka phezulu ngaphambi kokuthi sicwile kwashona abesifazane abathathu abadabuka eRussia.
2014-10-28 11:00
Usobishini uShansela wesikhungo semfundo ephekeme eChina kulandela ukutholakala ukuthi kunendawo yabaqwayizi ngaphakathi kulesi sikhungo.
2014-10-27 18:35
Owesifazane usale ngamabele ngesikhathi ebanjwa oqotsheni eba impahla yokuqgoka umnini wesitolo obedinwe egane unwabu emkhumula.
2014-10-27 16:00
Abasekhweni babulale umalokazana bemsola ngokuthi uyahambahamba, kusho umbiko othi isehlakalo senzeke eNdiya.
2014-10-27 12:34
Abantu basemazweni ase-Afrika abagcwele eNew York, bathola ukukhishwa inyumbazane nokuhlukunyezwa ngabantu bezwe ababasola ngokufika negviwane le-Ebola.


text:
USephuma ushaye into ephakeme kulokhu
2011-07-05 08:36
Johannesburg - Umzwilili, uJudith Sephuma, wethule ngokusemthethweni i-albhamu yakhe entsha esihloko sithi I Am a Living Testimony eTheatre of Marcellus, Emperors Palace, ngoLwesihlanu ebusuku, nalapho bekudlalwa amaculo akhe amadala kanjalo namasha, kubika iphephandaba iSowetan.
Lo mcimbi, ohehe izethameli eziningi, ubuhlelwe ngokuhlanganyela nesiteshi somsakazo iKaya FM.
USephuma ukwazile ukugcina abathandi bomculo wakhe begxile kuyena ngenxa yendlela abecula aphinde anandise ngayo.
Le albhamu entsha izobathokozisa impela labo asebehambe noSephuma kule minyaka eyishumi ecula i-Afro-jazz.
- News24


text:
Siqoqekile isilahla se-RenaultComment on this story
INSIZWA ebesinayo kwiTopGear ibuze ukuthi kungani njalo abahlaziyi nababhali bezimoto lapha eNingizimu Afrika bahlale njalo bencoma izimoto kodwa, abethuli bohlelo lweTopGear kube khona abazihlaba bazihlikize.
Ngimphendule ngokuthi ngokujwayelekile ukubona kwabantu akufani futhi okumele akuqonde ukuthi muva nje sekukhona ukusebenzisana okuningi phakathi kwezinkampani zezimoto. Okunye engimtshele khona wukuthi ezinye izimoto ezihlaziywa kwiTopGear zigcina zingafikanga kuleli.
Okunye engimtshele khona wukuthi nazo izinkampani zezimoto azisavele nje ziqhamuke nemoto kodwa esikhathini esiningi ziqale ngokuzwa amanzi ngobhoko kubantu ukuthi imoto enjani abangathanda ukuthi yakhiwe iphinde ibe nani. Bheka nje isilahla sakamuva senkampani yakwaRenault ukuthi basishintshe kanjani. Kuyacaca ukuthi bahlale phansi bawenza kahle umsebenzi wabo.
Nakuba lesi silahla sidlisela ogageni izimbangi zaso kodwa siyobe asenzi ubulungiswa uma sizosiqhathanisa nezinye izimoto esisesigabeni sazo.
Ubulungiswa esingabenza wukuthi siyiqhathanise nendala yakwabo engangenanga kahle kubantu. Uzoqaphela ukuthi lena idle ngokuba yinde ngoba ingu-4 485 mm okunyuke ngo-130 mm kwendala, yase iyandlaleka yaba ngu-2 609 mm kwi wheelbase, okukhule ngo-87mm.
Noma kwaRenault bethi isikhala ngemuva basandisile kodwa akukhona engikubonile ngesikhathi ngihamba ngayo.
Abantu abakhulile bathwala kanzima ngemuva. Noma ngihambe ngayo ibanga elingelide ngenxa yesimo sezulu kodwa ngiphoqile ukuyivula ngathola ukuthi kuthatha imizuzwana engu-22, bese kuthi ukuyivala kube imizuzwana engu-21 ngaleyo ndlela lokho kuyibeka ezingeni lezinye zezilahla ezivuleka zivaleke ngesivinini esikhulu.
Ngibuthandile ubuchwepheshe obusha kule Megane CC obubizwa nge-“short drop” obenza ukuthi amawindi anyuke wonke sakuvaleka. Lokhu kusiza ekutheni noma kukhona ozama ukufaka isandla emotweni angakwazi.
KwaRenault bazishaya isifuba ngokuthi lena inguganaboya yeslahla ukhakhayi lwayo inkampani iKarmann eyaziwa umhlaba wonke ngokwakha ukhakhayi oluqinile lwezilahla. Iyakwazi ukulayisha abantu abane bahlale ngokukhululeka noma mina kungeyiyo into engiyincomayo ukuthi islahla silayishe size sinyinyitheke ngale ndlela.
Isikhala sebhuthi asisimbi neze ngemuva ngoba uma ivaliwe isikhala siba ngu-417 dm3 kanti uma ivuliwe siba ngu-211 dm3.
Injini yayo engu-1.4 litre incane kodwa iwuhlobo lweTCe okumele (iTurbo Control Efficiency) okuyizinjini ezisanda kwethulwa ezimotweni zakwaRenault.
Le njini ikhiqiza amandla afinyelela ku-96kW kanye ne-torque engu-190Nm.
Ngebanga lika-100km isebenzisa uphethiloli ongu-7,3 litres. Iphuma ne-ABS kanye ne-electronic breakforce distribution, emergency Brake Assist ne-Electronic Stability Control. Iphuma ne-service Plan yeminyaka emihlanu emuva kokuhamba ibanga lika-100 000km kanye ne-warranty yeminyaka emihlanu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubhuntshile ukuhlasela eSomalia
2012-08-01 12:05
Mogadishu - Amadelakufa amabili aziqhumise ngamabhomu emasangweni esiShayamthetho eSomalia, ezibulala wona kuphela njengoba kungabikwanga muntu omunye oshinile, kubika amaphoyisa.
"Amadoda amabili abezibhande ngeziqhumane azame ukuhlasela le ndawo, kodwa agcine emasangweni nokuyilapho eziqhumise khona," kusho isikhulu samaphoyisa u-Abdullahi Mohamed.
"Umbutho wezokuvikela ukwazile ukubanqanda ekuhlaseleni, badutshuliwe kwase kuqhuma amabhomu abekubona," kusho uNgqongqoshe wezangaPhakathi u-Abisamad Moalim etshela izintatheli, enezezela ngokuthi kulimale unogada kulesi sibhicongo.
Akekho ophumele obala ngalokhu kuhlasela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
UBanda waseZambia ubhace kuleli
2013-02-15 07:24
Lusaka - UMengameli waseZambia uMichael Sata uveze ukuthi lowo angena ezicathulweni zakhe, uRupiah Banda, useNingizimu Afrika ukuzobhaca.
USata utshele izintatheli eLusaka ukuthi uBanda ugwema ukuphendula mayelana nezinsolo "zobugebengu" ezenzeka ngesikhathi esasemandleni, ngaphandle kokwenaba.
“Anazi ukuthi kungani uRupiah Banda
eye eNingizimu Afrika... Yingoba uyobhaca,” esho. “Kodwa akazi ukuthi singababela khona eNingizimu Afrika simcele abuye ukuze ezobhekana namacala akhe ezweni."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kuzophenywa ngozibulalele esibhedlela
2013-01-11 13:02
Johannesburg - UMnyango wezeMpilo eGauteng uzophenya ngesehlakalo somlilo oqubuke egumbili esibhedlela, nekuthiwa uqalwe yisiguli, esigcine ngokushona.
Isehlakalo senzeke esibhedlela iNatalspruit Hospital, eKatlehong, kusho uMnyango.
UNgqongqoshe woMnyango uHope Papo uthi indoda lena ishone ngemuva kokusha kambi, kuthiwa ishise umbhede wayo, ngenhloso yakho ukuzibulala.
"Lesi siguli sangena esibhedlela mhlaka-30 Disemba, sishe ingxenye engu-50% yomzimba wayo,” kusho uPapo.
“ Lona ubelele egumbini lakhe yedwa, kwenzelwa ukuthi angangenwa ngamagciwane."
Abasebenzi basesibhedlela kuthiwa bazamile ukucisha imlilo kwangaba khona muntu omunye olimalayo.
"Lena yinhlekelele embi ekumele kuphenywe ngayo. Kumele kuhlale obala ukuthi kwenzekeni bese kugwenywa lokho ngesikhathi esizayo,” kusho uPapo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uza kuleli uLady GagaComment on this story
INTATHELI YESOLEZWE
UKUDUMA ngokwenza imigilingwane emzimbeni wakhe, ukugqoka izimpahla ezixakile nezingoma ezinama-video asusa umsindo, kwenza uLady Gaga abalwe nabaculi abahamba phambili kulezi zinsuku.
Abantu baseThekwini kodwa bazoyizwa ngendaba imigilingwane yalo mculi njengoba sekumenyezelwe ukuthi uzotheleka kuleli ngasekupheleni konyaka.
ULady Gaga uzoba namakhonsathi amabili eFNB Stadium eGoli ngoNovemba 30 naseCape Town Stadium ngoDisemba 3 kuphela, njengenjwayelo iTheku lishaywe ngesithende kanti lidume kabi ngokugqoza kokuthengwa kwamathikithi uma kunamakhonsathi.
Izolo inkampani ehlela amakhonsathi edume ngokuletha izihlabani zaphesheya kwezilwandle kuleli, iBig Concerts imemezele ukuthi uLady Gaga uzoba nendumezulu yekhonsathi ezoba ngundabuzekwayo.
Le khonsathi iyingxenye yochungechunge lwama-khonsathi azungeza umhlaba anawo uLady Gaga, abizwa ngeThe Born This Way Ball.
Kwamanye amazwe asewahambelile ushiye kuphungwa ngaye itiye njengaseThailand lapho kuthiwa wenza khona ihlaya wathi usejahe kabi ukuya emakethe yakhona ukuyothenga umbombayi wewashi i-rolex.
NoNgqongqoshe wezamasiko kuleliya lizwe wayesho ukumfaka enkantolo ethi ulisebenzise budlabha ifulegi laseThailand njengoba wayelibeke ngemuva kwesithuthuthu angena ngaso esiteji, liphephezela ngemuva kwakhe.
Lokhu akumthenanga amandla kodwa uLady Gaga njengoba esaqhubeka nalolu chungechunge futhi esengeze neNingizimu Afrika kule khonsathi ayichaza ngokuthi izobe iyisimanga abantu abazobe beqala ukusibona.
“Mina neHaus of Gaga sisebenze izinyanga sakha isiteji esikhangayo sale khonsathi. I-The Born This Way Ball ngingayichaza njenge-electro-metal-pop-opera. Ixoxa indaba yesiqalo, isiqalo sombuso wodumo. Iveza ukuthi sazalwa kanjani nokuthi siyofa kanjani sigubha,” kusho uLady Gaga.
Kulindeleke ukuthi iqembu laseBritain le-rock, iThe Darkness kube yilo elibhulela lesi sihlabani amazolo. ULady Gaga uzohlanyisa abantu ngezingoma okukhona kuzo i-Born This Way, Fame neThe Fame Monster.
Isasasa lama-albhamu akhe limenze wadayisa amakhophi angu-23 million emhlabeni jikelele, kuFacebook unabalandeli abangu-52 million, kuTwitter bangu-23 million kanti iphephabhuku iForbes lamgagula njengowesifazane onamandla emhlabeni jikelele nyakenye, kwathi iTime yamfaka ohlwini lwabantu abangu-100 ababalulekile emhlabeni ngo-2010.
Azoqala namhlanje ukudayiswa amathikithi awo womabili amakhonsathi e-computicket, asuka ku-R315 kuya ku-R715.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Idale leSupreme Court kweleSouth Africa selilahle isicelo seleZimbabwe esokuthi livimbe ukuthengiswa kwempahla yalo ngomunye wabalimi abamhlophe abathathelwa amapulazi abo ngamalunga eZanu PF.
Ngesinqumo lesi, iSupreme Court isekele eseHigh Court esika 2010 esokuthi uMnu Mike Campbell ulelungelo lokubamba impahla kahulumende eseCape Town ayithengise kudaba lokuthathelwa ipulazi lakhe.
Uhulumende weZimbabwe ubephikise lesisinqumo eSupreme Court. Kodwa linkantolo inqume ngoLwesine ukuthi iHigh Court ibiqondile ngokupha uCampbell imvumo yokuthi abamba impahla kahulumende ayithengise.
Ithe njalo uhulumende kalalungelo lokuthatha amapulazi la engawahlawuleli. Ngalokho, iSupreme Court ithi abalimi abamhlophe balelungelo lokuhluthuna impahla kahulumende eseSouth Africa, egoqela izindlu, bayithengise.
Ingcwethi ecubungula ezombusazwe uMnu Brilliant Mhlanga, yena ofundisa eWestminster University kweleBhilithani othi isinqumo lesi sizaletha ukufuthelana phakathi kweZimbabwe leSouth Africa.
Ingxoxo LoMnu Brilliant Mhlanga


text:
Abanamakhaya abasolwa kwelezingane zaseLimpopo
2012-11-16 10:02
Johannesburg - Kukholakala ukuthi zingondingasithebeni, zihlala emgwaqeni izingane ezinhlanu kweziyisithupha ezibhekene necala lokubulala izingane ezintathu zaseLimpopo, kusho amaphoyisa.
"Omunye wezingane eziboshiwe ungumfundi kanti abanye abahlanu bahlala emgwaqeni, amaphoyisa asaphenya kabanzi ngalokho," kusho okhulumela amaphoyisa uBrigadier Hangwane
Mulaudzi.
Izingane ezineminyaka ephakathi kwengu-12 no-14 ubudala ziboshwe ngoLwesine, mayelana necala lokubulala elenzeka ngenyanga ka-Agasti.
UMulaudzi uthi laba bazobhekana namacala amathathu okubulala kanye nelokudlwengula.
Izidumbu zezelamani uHosea Rechard, 10, no Bafana Kekana, 9, kanye nesomzala wabo uJohanna Kekana, 12, zatholakala zikhandwe ngamatshe zimbozwe ngengubo yokulala, uJohanna wadlwengulwa ngaphambi kokuthi abulawe.
Izingane zagcina ukubonakala ziphila ngesikhathi kuqhubeka imashi yothisha basesikoleni samabanga aphansi iDikobo, mhlaka-15 Agasti.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Akekho owazi ilanga lokubhubha - Umbono
2012-12-20 14:36
Cape Town - Imibiko yokuthi umhlaba uyagoqwa kusasa (Disemba 21) isisabalele yonke indawo, kodwa abafundi bethu abayikholwa leyo bakhathele ngabaphrofethi bamanga.
Apostle Vusumuzi Ndlovu - Yazi
iBhayibheli likbeka ngokusobala ukuth ngisho uJesu ufihlelwe kanye
nezingelosi azazi ukuth lolu suku lunini uNkulunkulu kuphela olwaziyo
umuphi-ke lo ngqesta oselwazi, lowa mlungu wadlala ngabantu ngoMeyi ethi
umhlaba uzobhubha mawungasabhubhi esebuzwa uselokhu ebakaza.
Mlungisi Mchunu - Akekho
noyedwa odla anhlamvana ongakhuluma izindaba ezinjengalezo, noma kuthiwa
uyaboniswa ngiyafunga, leyo nto iyimfihlakalo kaThixo, amanga aluhlaza
lawo nokuphupha kwabantu nje ngoba banjalo.
Mazwi Khumalo - Phela
abantu sebafunda kakhulu singathini yilobu buchwepheshe osebafika kodwa
isithanda ukunyanyisa le nto ofuna ukubhubha akazilengise ayeke ukutshela
thina.
Lindiwe Ivy kaMlambo - Umhlaba
ungokaJehova nokugcwala kwawo, ngakho-ke kholwani kimi, akekho owazi
imfihlakalo yophezulu. Kusasa kobhubha umhlaba kaSathanei nezimpelesi
zakhe, mina nendlu yami asiyi ndawo. Ningamangali nasekuqaleni uNoah wasala nesizukulwane sakhe.
Futhi Nomkhosi Dlamini - Akukho
nje engifisa ukukwenza ngenxa yale mbudane yababona umhlaba obhubhayo.
Kusho ukuthi lo osho njalo uyena obhubhayo kusasa, abhubhe kahleke thina
sisabheke ku-2013. Sakhathala abaprofethi ababolile abagcwele la
ngaphandle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
Disclaimer: INews24 iqhakambisa ukukhuluma
ngokukhululeka nokuzwakaliswa kwemibono eyahlukene. Lokho kuchaza ukuthi
imibono yababhali bezingosi eshicilelwe kuNews24, akuyona imibono yeNews24.
- News24


text:
Iyadida eyabafelokazi baseMarikana
2012-11-05 14:46
Rustenburg - Abafelokazi ngenxa yesigameko saseMarikana basesimweni esinzima njengoba umthetho uvumela ukuba kube yilungu elilodwa elizomela umndeni ngamunye njengoba kuphenywa, kulalele ikhomishana yophenyo ngoMsombuluko.
UNicole Lewis, nomele imindeni, ngasekuqaleni wathi kuzokwamukelwa amalungu amabili umndeni ngamunye azoya eRustenburg, eNorth West ukuyothamela lolu phenyo.
"Lokhu kuchaza ukuthi abafelokazi kumele bakhethe phakathi kosiko nokuzothamela le khomishana."
Usiko lwabaningi kulaba bafelokazi luthi akumele bahambe bodwa njengoba besazilile nje.
Kwabulawa abavukuzi abangu-34 kwathi abangu-78 balimala ngesikhathi kusuka isidumo phakathi kwamaphoyisa nabavukuzi eLonmin ngo-Agasti 16.
Ikhomishana, eholwa yijaji eselathatha umhlalaphansi u-Ian Farlam, yilo eliphenya ngalesi sibhicongo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IZambia iqophe umlando ongemuhle
2013-01-30 10:02
Rustenburg - IZambia izofulathela iNingizimu Afrika kuleli sonto njengesizwe esibe ngoshampeni isikhathi esincane kunabo bonke abake baba khona e-Afrika.
Lokhu kuyize ngisho le midlalo ibanjwe ngemuva konyaka nje vo inqobe i-Equatorial Guinea neGabon.
Ngaphambi kokudlala ngokulingana ngo 0-0 neBurkina Faso ngoLwesibili eNelspruit nokuholele ekutheni iphume kulo mqhudelwano, umqeqeshi uHerve Renard uvikele ukaputeni uChristopher Katongo.
URenard uthe kubuhlungu ukuthi ezakhe ziphume ngale ndlela, zingasalitholanga ithuba lokuvikela isicoco salo.
Kungokokuqala ukuthi izingqwele zinganqobi emidlalweni yamaqoqo kule midlalo kusukela ngo-1992.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Unqatshelwe ibheyili owabulala iSulumane
2013-02-26 15:54
Johannesburg - INkantolo yesiFunda eKrugersdorp, imqabele ibheyili umsolwa ecaleni lokubulawa kukaMuhammad Fayaaz Kazi, oyiSulumane, nowachwenswa ngentshebe yakhe ngaphambi kokuthi abulawe.
"Umsolwa uhluleke wancama ukuvezela inkantolo izizathu zokuthi anikezwe ibheyili. Inkantolo iyamnqabela ibheyili," kusho iMantshi uReginald Dama.
URoedolf Viviers nomunye umsolwa uZayne van Tonder, 33, basolwa ngokwedelela nokubulala uKazi, owabulawa ehamba nomngani wakhe u-Anser Mahmood.
Ubufakazi buthi abasolwa bagcona umufi ngentshebe yakhe ngesikhathi bethenga inyama eChicken Licken, eMagaliesburg, mhlaka-6 Agasti 2012, kwagcina kuqubuka ingxabano.
Icala likaVan Tonder lagcina ngokuhoxiswa, wase ededelwa.
Ngesikhathi imantshi ikhipha isinqumo, abafowabo bakaKazi uMohammed Nuaman, 22, noMohammed Farhan, 18, bamemeze enkantolo bethi: "Praise Allah", okusho ukuthi Akabongwe u-Allah.
Umsolwa uzophinda abuyele enkantolo mhlaka-4 Mashi, icala lizoqhubeka eNkantolo eNkulu eGoli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
BULAWAYO—
Amalungiselelo wokulima lonyaka abikwa emi manzonzo ilizwe lonke njengoba uhulumende engakathumelanga inhlanyelo lemvundiso kubalimi abanganelisi ukuzithengela kanti njalo uzulu ubhekane lodubo olukhulu lokusilela kwezinto zokulimisa ngoba inkomo labobabhemi sekuqedwe yindlala.
Njengoba seliqalile ukuna izulu liphawula ukuqala kwesikhathi sokulima, abalimi sebephakathi kokulungiselela ukulima bethemba ukuthi umnyaka ozayo ungatshiyana leyendlala edluleyo ube ngowenala. Lanxa abanengi bengakaqalisi ukuhlanyela izilimo, bakhona abanelisa ukuzitholela inhlanyelo, imvundiso kanye lezinto zokulimisa abakholwa ukuthi ehambela muva ibanjwa yizinja asebephakathi kwawo umsebenzi wokulima.
Amalungiselelo okulima abonakala ngitsho lakulezondawo elingakathonti khona izulu ngendlela etshengisa ukuthi abalimi bazimisele ukusebenzela isivuno esingcono lonyaka njengoba bengavunanga lutho nyakenye. Abalimi bezigabeni ze zansi kweMandebeleni ngabanye abaphakathi kokulungiselela umsebenzi wokulima. Lanxa besebenza ngokuzinikela, abakwazi ukuthi kuzasetshenzwa njani lonyaka ngenxa yokusweleka kwenhlanyelo, imvundiso kanye lezinye izinto zokulimisa.
Kubika intathelizindaba yeStudio 7 uThabang Mathebula osethulela lolu daba.
Udaba lukaThabang Mathebula lwamalungiselelo okulima


text:
‘Angikhumuli nje kungahleliwe’Comment on this story
SIZWE BLOSE
UKHUTHAZA ukukhula kubaculi uMnqobi Mdabi odume ngelikaShota noyilungu leqembu le-Afro pop iShana.
Lo mculi ukhala ngokuthi kuba nabaculi abagidagida ndawonye baze bagcine sebephelela emoyeni, ngenxa yokuthi bagidagida entweni eyodwa nokwenza izinto zabo zingahleleki kahle.
Uthe kubalulekile ukuba nemicabango emisha ngaso sonke isikhathi uma ungumculi.
“Njengamanje abantu bebengazi ngoShota ocula izingoma ezithandwa kakhulu ngabantu abamnyama kodwa sengingasho ngingananazi ukuthi umculo engiwenzayo sewuzothokozelwa nangabantu belinye ibala okungabalwa abelungu, abomdabu baseNdiya kanjalo namakhaladi,” kuchaza uShota.
Uthe ngokubona ukuthi abantu ikakhulukazi abamnyama bayawuthakasela umculo wakhe, ube esebona kufanele ukuthi adlulele phambili ngokushintsha kancane isigqi afake nese-electro ezingomeni zakhe.
“Ngihlangane noDJ Euphonik we-5FM sabheka nje ukuthi singenzani ukufaka umculo wami kwezinye izinhlanga, wathi umculo othokozelwa ngabantu abaningi bezinye izinhlanga manje yi-electro, eshaywa ngabaculi abanjengoDavid Guetta,” kuchaza uShota.
Uthe babe sebengena estudyo bahlanganisa, njengamanje sebenengoma abayikhiphile kubukeka sengathi izinto zihamba kahle ngoba le ngoma ithokozelwa kakhulu uma eyicula.
UShota uthe kubalulekile ukuhlela izinto zakho ukuze uhehe abantu. Uveze ukuthi yena kunezinto ezincane azenzayo ukujabulisa abalandeli bakhe, njengokukhumula esiteji.
“Abantu abaningi bacabanga ukuthi ngivele ngikhumule nje kanti cha, kunabantu engisebenzisana nabo abayihlelayo le nto yokukhumula kwesingenhla. Uma kuwukuthi sengiyenze kakhulu yibona abangitshelayo ngoba nami angifuni ukuzithola ngenza into kanti abantu abasayifuni, ithimba lami lingibhekela konke,” kusho uShota.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC— Izakhamizi zakoBulawayo zithi zidlela evalweni njengoba kulembiko ethi kulamankampani amanengi alakho ukuvalwa lonyaka njengalokho okwenzakale nyakenye.
Zithi kulezisebenzi ezedlula phose amakhulu amabili lamatshumi amahlanu – 250 - eze Cairns Foods ezixotshwe umsebenzi kunsukwana ezedluleyo kulandela ukuvalwa kwenkampani le eZimbabwe.
ICairns ibikwa isithi ivale ngenxa yokukhula kwezikwelede zayo lendleko esizisedlula inzuzo eyitholayo.
Izisebenzi ze Cairns Foods ezedlula inkulungwane sezilahlekelwe ngumsebenzi kulandela ukuvalwa kwenkampani le.
Inkampani ye Hunyani Printo Pack layo ibikwa ilakho ukuthutha iyevula ifekithali eHarare ngenxa yokuthi ithi iyehluleka ukusebenza ngemfanelo koBulawayo.
Umnu. Roderick Fayayo umqondisi we Bulawayo Progressive Residents’ Association uthi zithwala nzima izisebenzi nxa seziphelelwe ngumsebenzi.


text:
Baswele imali yokufunda enyuvesiComment on this story
SIZWE BLOSE
noMHLENGI SHANGASE
NGESIKHATHI bethola ukuthi baphumelele ngamalengiso bethola inqwaba yo-A kwaMatric bebengazitsheli ukuthi bangamiswa nse imali njengoba bengazi nanokuthi bazothathani bahlanganise nani ukuze bayofeza amaphupho abo emanyuvesi.
ONtandoyethu Ngubane (18) waseMtubatuba esigodini saseNkombose, Sboniso Mzulwini waseFolweni obefunda e-Okumhlophe High noMqondisi Sokhulu waseMbumbulu bajabulisa okwezingane ziphiwa amaswidi ngesikhathi bethola imiphumela yabo kodwa lenjabulo ishabalalise okwamazolo ebona ilanga njengoba bengakwazi ukuyoqhuba izifundo zabo.
UNgubane obefunda eNkombose High akakwazi ukuyoqhuba izifundo zobudokotela ngenxa yokuntula imali, abazali bakhe abasebenzi.
Udabule o-A abayisikhombisa ezifundweni iMaths, Sayensi, Life Sciene, Geography, English, isiZulu neLife Orientation.
UMzulwini noSokhulu abebefunda e-Okumhlophe nabo badabula o-A kwi-Maths, Sayensi, English, isiZulu, Geography, Maths paper 3, ne-Life Orientation.
“Ngithathiwe e-University of KwaZulu Natal ngizokwenza izifundo zobudokotela, inkinga engisabhekene nayo ukuthi ayikho ngisho imali yokuya kobhalisa,” kusho uNtandoyethu.
UMzulwini uthe ushoda ngemali yokwenza iziqu ze-Bachelor of Maths and Science eNelson Mandela Metropolitan, ePort Elizabeth ngoba abazali bakhe abasebenzi.
“Ubaba uhola impesheni yokuguga, umama yena akasebenzi, ngakho kunzima kakhulu. Ngifisa noma ngubani ongangisiza ngifeze iphupho lami,” usho kanje.
USokhulu yena uyise ubamba amatoho njengoba engumakhi kodwa ngeke abe namandla okumqhuba.
“Ngifuna ukwenza iziqu zeMechanical Engineering eNyuvesi yaseKapa kodwa amandla awekho. Siphase kahle kodwa asinayo imali,” kusho uSokhulu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone 11 kuhlaselwa ePalestine
2012-11-15 12:00
Gaza City - Ibhanoyi lakwa-Israeli lidubule labulala abantu abathathu basePalestine ngoLwesine, nosekubeke isibalo sababulewe ku-11 kwalimala cishe abangu-100, selokhu elakwa-Israel liqalise ukulwa namasosha aseGaza, kusho abezempilo.
Owophiko lwamasosha iHamas, i-Ezzedine al-Qassam Brigades, uthe bobathathu laba besilisa ababulewe bebengamalungu abo kanti badubuleke ngesikhathi behamba ngetekisi.
Amasosha akwa-Israel aqalise lolu hlelo ngoLwesithathu, abulala umkhuzi wamasosha ophezulu weHamas.
U-Ahmed Jaabari, ongumkhuzi wamasosha ophiko lweHamas, ubulawe kanye nonogada wakhe, uMohammed al-Hams, ngesikhathi elakwa-Israel lidubula edolobheni laseGaza, kusho umbutho wamaSulumane.
- Landela
IzindabaNews24 kuTwitter
- AFP


text:
Kuhlonishwe imbokodo ekhubazekileComment on this story
MBALI KHANYILE
ABANTU abakhubazekile kumele babambe iqhaza ekuthuthukiseni umphakathi ngezindlela ezehlukene.
Lokhu kushiwo nguNksz Bulelwa Mbolekwa (38) wasePinetown ongaboni emehlweni nongomunye wabantu besifazane abangu-12 abathole izindondo zokuhlonishwa kwabesifazane abaphila nokukhubazeka.
Lo mcimbi wokuhlonishwa kwembokodo ephila nokukhubazeka okwehlukene obizwa nge-Tributes obusuhlelwa okwesithathu, ubusehholo iJewish, eThekwini, ngoLwesihlanu.
UNksz Mbolekwa uthe ukholwa wukuthi lo mcimbi uzokwenza ukuthi abantu babone ukubaluleka kwabantu abaphila nokukhubazeka njengoba iningi labantu abangakhubazekile lihlezi libadabukela abantu abanjengaye.
“Ukuthola le ndondo kusho lukhulu kimina njengoba bengingeke ngiyithole uma ngabe kuthiwa awubonakali umsebenzi engiwenzayo emphakathini. Ngikholwa wukuthi nalabo abasebasha kunathi abaphila nokukhubazeka bazogqugquzeleka ekutheni bavule izikhungo ezisiza umphakathi ngezindlela ezahlukene,” kubeka uNksz Mbolekwa oyiDeputy Manager eMnyangweni wezeMpilo Kwa-Zulu Natal.
UNdunankulu waKwaZulu-Natal, uDkt Zweli Mkhize ugqugquzele abebehambele lo mcimbi nabebehlonishwa.
“Umyalezo esizama ukuwudlulisa emphakathini wukuthi ubone igalelo abanalo abantu besifazane abaphila nokukhubazeka. Sikholwa wukuthi ukuqhakanjiswa komsebenzi wabo omuhle abawenzayo emphakathini kusemqoka njengoba iningi labo likwezamabhizinisi nasezikhungweni ezahlukene ezisiza umphakathi,” kusho uMkhize.
Phakathi kwemikhakha abaqokelwe yona laba bantu besifazane abangu-12 abathole izindondo zokuhlonishwa, kubalwa owe-Human Resources Development, Public Sector, Business, Sport and Recreation, Education, Community Development, Leadership, Science and Technology, Creative Arts, Mother of Child, Girl-child nePosthumous Tributes.
UMnuz Musa Zulu oyinxusa leTributes, uthe ukholwa wukuthi bonke abantu asebalahla ithemba abaphila nokukhubazeka bangagqugquzeleka uma kungase kubanjiswane ekuqhakambiseni umsebenzi owenziwa ngabantu abaphila nokukhubazeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
USifiso Zulu uyiswe ejele lasemaphandleni
2012-05-30 12:02
Durban - Usomabhizinisi oboshiwe uSifiso Zulu udluliselwe ejele elisemaphandleni ngaphandle kwaseMgungundlovu esuka eWestville, nokucike kakhulu ummeli wakhe, ochaze lokhu "njengokungajwayelekile nokuphambana noMthethosisekelo", kubika iDaily News.
Ummeli kaZulu, uLonwabo Dandala, ukuqinisekisile ukuthi uZulu uhanjiswe kuleli jele ngoLwesihlanu wathi kubukeka sengathi lokhu kwenziwe abantu abazama ngazo zonke izindlela ukusokolisa ikhasimende lakhe.
Umthombo wangaphakathi ejele uthe uZulu ubedonsa kakhulu amehlo abezindaba kulandela ukuboshelwa kwakhe eWestville – kubikwa nanokuthi ubevakashelwa nasebusuku ngoba kufumbathiswe ojele imali.
Lo mthombo uthe ijele iSevontein lisemakhaya lapho iziboshwa zitshala khona imifino zilusa nezilwane ukuhlinzeka ezinye izifundazwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Itholene phezulu eSyria
2012-12-13 10:02
Washington - Amasosha ase-Syria aseqalile ukusebenzisa izikhali zembubhiso namabhomu, ukuhlasela ebhekise kumaphekula, kusho izikhulu zaseMelika, ezibike athi lona ngumnyakazo oyingozi.
Izintatheli zezindaba ze-AFP zibike zathi kuzwakale ukuqhuma enhla neSyria, kubika iphephandaba iNew York Times.
Okhulumela uhulumeni uVictoria Nuland uthe: "Sibone ukuqhuma”, lona akafunanaga ukudalula okuningi ngalokhu okuqhubekayo.
"Sibona sengathi kukhona ezinye izikhali abazisebenzisayo. Kukhona namabhomu,” esho ekhuluma nabezindaba.
Sekuphele izinyanga ezingu-21 itholene phezulu eSyria, njengoba amaphekula ehlela ukuhlakaza uhulumeni kaMengameli uBashar Assad.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bakhishwa esibhedlela balahlwe besaqulekile
2013-02-07 16:29
Koltaka - Izindimbane zabesifazane baseNdiya abahlala ezindaweni ezihlaselwe wububha, kuthiwa bantshingwa ngaphandle kwezibhedlela uma odokotela sebeqede ukubahlinzela ukuvala inzalo.
Izikhulu zezempilo zithi abasifazane balahlwa bequlekile, ngenxa yokuthi izibhedlela zishoda ngemibhede yokubalalisa.
Umkhuba lona wande esifundeni iMalda, entshonalanga neWest Bengal, izikhulu zithi izibhedlela azinayo indawo eyanele ukuhlalisa umthamo omkhulu wabantu abagulayo.
Le nsambatheka ivele ngesikhathi isiteshi sikamabonakude i-NDTV, siveza owesifazane equlekile ekhishwa esibhedlela ethwelwe, wase elahlwa endaweni evulekile.
Izikhulu eMnyangweni zithi lokhu kuphambene nomthetho, kuzokwenziwa uphenyo.
“Bangaphezu kuka-100 omama abafikayo bephuma emiphakathini eswele, bezovala inzalo. Uma beqeda ukuhlinzwa odokotela bacela abantu abasizayo ukuthi babaqukule babakhiphele ngaphandle kwamagceke,” kusho uBiswa Ranjan Satpathi, ongumqondisi wezeMpilo eWest Bengal.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ibadidile iNdidane
2012-12-04 12:38
Durban - Indidane evamise ukudida abaningi uMtshengiseni Gcwensa ufake isitembu sokugcina ngesikhathi eqokwa njengeNkosi yoMaskandi, emncintiswaneni wokuqala ngqa obizwa ngaMantshontsho Kamaskandi Awards.
Indidane igoduke nenndondo yeculo lonyaka, ishaya abaculi abahlangaisa imbangi yakhe uThokozani "Somnandi" Langa.
Uhlanyise abathandi bakhe ngesikhathi eshaya uhleko lwakhe lodumo, enyukela esiteji eyothatha indondo yakhe.
UBoneni Magubane ukhale mi, ngesikhathi ethola indondo yokuba ngowesifazane ovelele, le ndondo wayithola nasemncintiswaneni owabe usezinyangeni ezimbili ezedlule iSouth African Traditional Music Achievement Awards.
ISilo iNkosi uGoodwill Zwelithini kaBhekuzulu sidlulise umlayezo komasikandi kanye nabantu bonke sathi kumele amaciko kamasikandi ahlonishwe ngoba adlulisa umlayezo kubantu abaningi.
“Ngiyajabula ukuthi uhulumeni waKwaZulu-Natal uyaweseka lo msebenzi njengoba sekuhlangene nabaculi kwaqanjwa ingoma ethi Musani Ukubulala Obhejane," kusho iNdidane.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Basenkantolo abodlame lwasemgwaqeni
2013-02-12 10:04
Johannesburg - Kulindeleke avele ngaphambi kweNkantolo yeMantshi yaseMiddelburg, amadoda amathathu aboshwa ngemuva kokuqubuka kodlame lwasemgwaqeni, kusho amaphoyisa aseMpumalanga.
Abasolwa bazihambise bona emaphoyiseni, badedelwa ngebheyili ka-R1 000 umuntu ngamunye, kusho okhulumela amaphoyisa uLieutenant Colonel Leonard Hlathi.
U-Ernest Hartzenberg, 23, Mossie Moss, 40, kanye noJohnny van
Eeden, 22, babhekene namacala okushaya ngenhloso yokulimaza.
Laba kuthiwa bahlasela abantu ababehamba ngetekisi, babadubula ngesibhamu sikapende, lesi sehlakaloo senzeka ngoMgqibelo.
Kuthiwa umshayeli wetekisi wayeshayela kambi, kwathi omunye wabasolwa wamvimba ngemota, emvimba emgwaqeni, kwase kusuka ingxabano.
Umnikazi wemoto wafonela abangani bakhe ethi abazosiza, kwaqhubeka isidubedube emgwaqeni.
"Ngesikhathi sekufika laba abafonelwa, ababesetekisini bathenga iphathi, kwaqhubeka impi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Basenkingeni Abadilizelwe Izindlu Lizulu eBeitbridge
ENkayi kubikwa kubhubhe abantu abane, abagoqela abantwana ababili abagalule emifuleni u Kana, uDeka, lo Sesemba.
Beitbridge floods
Sithandekile Mhlanga
23.01.2013 17:45
WASHINGTON—
Kulandela izulu elibhidlize izindlu njalo labulala abantu ezigabeni ezitshiyeneyo zelizwe kunsukwana ezisanda kwedlula, ugatsha lukahulumende olwe Civil protection unit luqhubeke ngokwabela izakhamizi ezingelandawo zokuhlala impahla ezigoqela amatende, ukudla, okokugqoka, lokunye ngolweSithathu.
EBeitbridge, imizi ethethwe ngamanzi ngoMvulo ibisendaweni ezigoqela iChikwalakwala, iTshitulipasi, iTshasvingo, le Mawale. Lingozi yokukhukhulwa kwemizi itshiye ibulele abantu abayisitshiyangalombili. Bekulezililo kulimizi, egoqela okasomabhizimusi olodumo kulindawo, umuyi uMnu. Simon Mudawu obikwa ebhubhe lomkakhe uNkosikazi Christina, imota yabo isithethwe ngamanzi.
Kubhidlike imigwaqo kanye lebholoho lomfula uBubi, okutsho ukuthi akuseyikubalula ukufinyelela iChiredzi le Chikombedzi.
ENkayi kubikwa kubhubhe abantu abane, abagoqela abantwana ababili abagalule emifuleni u Kana, uDeka, lo Sesemba.
Umfundisi Eddison Dube, oncedisa abantu abakusimo esifanayo eTsholotsho, utshele uSithandekile Mhlanga weStudio 7 ukuthi sebethole uncedo olulutshwana lokusiza abantu eDinyane, Malanda, Bhubhude, Bhulala, Nembe, Mbambangamandla, le Jimila.
Ingxoxo LoMfundisi Eddison Dube


text:
Kuyintando yoMdali - Pope
2013-02-25 07:16
Vatican City - UPope Benedict ukhulume evele ngewindi okokugcina ngci ngeSonto, etshela amakholwa abebuthelene eSt Peter's Square ukuthi ukusula kwakhe esikhundleni kuyintando kaNkulunkulu, wagcizelela ekutheni "akalilahli" ibandla.
Ngemuva kweminyaka eyisishiyagalombili yokubusa obekuphelezelwa yizinkinga kukaPapa, 85, amehlo athe njo ngokuqokwa kukalowo ozongena ezicathulweni zakhe, nokungase kube ngu-Archbishop waseScotland owake wasolakala ngokunukubeza abefundisi abancane ngeminyaka yawo-1980.
UPope Benedict uzobeka phansi izintambo ngasekupheleni kwale nyanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushone 4 engozini yebhasi eBloemfontein
2012-12-27 09:03
Johannesburg - Kushone abantu abane ngesikhathi ibhasi ibalekela inyamazane yase iyagingqika ngaphandle kwaseBloemfontein, kusho abezimo eziphuthumayo ngoLwesine ekuseni.
"Kulimale abanye abagibeli abangu-14, okubalwa nomshayeli, abanye bathole ukwelashwa endaweni yesigameko bayiswa ePelonimi Hospital naseMediclinic Bloemfontein ukuze bayothola olunye usizo," kusho okhulumela i-ER24 uVanessa Jackson.
Uthe kufike obethunywe yinkampani yebhasi elisengozini ukuthatha imithwalo yabagibeli ukuze iyogcinwa endaweni ephephile.
Le ngozi yenzeke ngesikhathi umshayeli ezama ukuvika inyamazane ebisemgwaqeni.
Leli bhasi belilibangise eGoli, lisuka e-Eastern Cape.
- Landela
IzindabaNews24 kuTwitter
- SAPA


text:
Gordhan: Sinenhlanhla ngerandi elinamandla
2011-05-04 12:42
Johannesburg - UNgqongqoshe wezeziMali uPravin Gordhan uthi kuyinto enhle ukuthi irandi linamandla ngakho-ke liyakwazi ukubekezelela ukunyuka kwamanani okudla nowoyela kwamazwe omhlaba.
"Kuyakhathaza-ke kona ukuthi kunoshintsho oluningi olwenzekayo," kusho uGordhan etshela izindaba ze-SABC ngesikhathi ebuzwa ukuthi uhulumeni ngabe ukhathazekile na ngerandi.
"Kunomthelela ongemuhle ekukhiqizeni," esho, wanezezela ngokuthi ukube bekungekona ukuqina kwerandi, uwoyela nokudla ngabe kubiza ngaphezulu kwalokhu okubiza khona mnje.
"Sinenhlanhla yokuba nerandi elinamandla," esho.
- Reuters


text:
Kushone 3 engozini yesitimela eNdiya
2012-05-31 14:02
New Delhi - Kushone okungenani abantu abathathu kwathi abanye balimala ngesikhathi ingxenye yesitimela iphuma kujantshi edolobheni elisenyakatho neNdiya, i-Uttar Pradesh ngoLwesine, kusho umbiko wabezindaba.
Lesi sitimela besisuka eHowrah ngaseKolkata siya eDehradun, e-Uttarakhand.
Kutholakale izidumbu ezintathu, kusho amaphoyisa agada kojantshi.
Luyaqhubeka uhlelo lokutakula abantu abavaleleke ngaphakathi esitimeleni.
Imbangela yale ngozi ayikaziwa.
- Landela
IzindabaNews24 kuTwitter
- Sapa-DPA


text:
Utholakale ecwiyiwe owasatshiswa umnakwabo
2012-06-12 10:50
Johannesburg - UMaphetho Ngutha waseNorth West, wamshaya indiva owesifazane owabe emsabisa ngokuthi uzumbulala uma engayeki ukuthandana nesoka lakhe, ngenyanga edlule uNgutha, 32, ube esenyamalala umndeni waze waya emhlahlweni.
Iphephanda iDaily Sun lithi umama kaMaphefo, uLettie wacela isangoma simsize athole indodakazi yakhe elahlekile.
"Isangoma sathi la akhona akamuhle kahle, saphinda sashaya ucingo sithi usemakhazeni eRoodeport."
"Ngambona ngeringi esozwaneni, ngathi uma ngimbukela eduze ngathola ukuthi ukhishwe amazinyo, ikhala nezindlebe, kusele amathambo wodwa,'' kusho umama.
Umfowabo kamufi uZonisele uthi ngesikhathi egcina ukukhuluma nodadewabo wamtshela ukuthi impilo yakhe isengcupheni, uthi wamazisa ngowesifazane ofuna ukumbulala ngoba emthathele isoka.
Okhulumela amaphoyisa uWarrant Officer Odette van Staden uthi kuboshwe abesifazane ababili nabesilisa ababili mayelana necala lokubulala.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Amazwi aqotho kothatha umhlalaphansiComment on this story
LUNGI LANGA
UKHUTHAZA abaphathi bezikole ukuthi basebenzisane kahle nothisha abasebenza nabo ukuze izikole ziphumelele obeke phansi izintambo emuva kokuphatha isikole iminyaka engu-20.
UNkk Dudu Sibiya usanda kuthatha umhlalaphansi emuva kokuphatha isikole samabanga aphansi, iPhesheya Primary esiseNgwelezane, eMpangeni.
UNkk Sibiya uvaleliswe emcimbini obuhanjelwe nguNgqongqoshe wezeMfundo KwaZulu-Natal, uMnuz Senzo Mchunu.
Ushiye lesi sikole emuva kweminyaka engu-20 aqala ukusiphatha futhi engowokuqala ukuthi asiphathe kusukela sasungulwa.
“Ngishiye ngenxa yokuhamba kweminyaka ngoba bese ngifinyelele esikhathini sokuthatha umhlalaphansi,” kusho uNkk Sibiya.
Uthe isikhathi asichithe ehola lesi sikole simfundise ukuthi kuningi okulungayo uma abantu besebenza bebambisene.
Lokhu uthi kuveze ukuthi kabadingeki ondlovukayiphikiswa ebuholini.
“Ukuphumelela kwesikole kulele kuloyo osiholayo. Abaphathi bezikole kumele baxoxisane nothisha abasebenza nabo.
“Uthisha kufuneka umnike indawo yakhe futhi umnike isikhala sokuthi asebenze ngendlela afuna ukusebenza ngayo.
“Abasafuneki abaphathi abazozitshela ukuthi into ebalulekile ukubeka imithetho nje kuphela,” kusho uNkk Sibiya.
Okunye akubalulile ngukuthi izinkinga eziphazamisa imfundo azilele ekufundiseni kothisha nje kuphela.
“Kumele sikucacise ukuthi izingane zamanje azifani nezingane zakuqala. Izingane zamanje zithwele kakhulu ngoba zifika esikoleni nezinkinga ezisuka nazo emakhaya.
“Ezinye zishonelwa ngabazali zisencane, zikhuliswe yizihlobo kanti ezinye azikhuliswa kahle zigcina sezihlukumezekile,” kusho uNkk Sibiya.
Yena nothisha bakhe sebehlomule imiklomelo eminingi evela eMnyangweni wezeMfundo, ehlonipha amagalelo abo ekuthuthukiseni izimpilo zalabo abafunde kulesi sikole.
Ngaphandle kwale miklomelo, uthe okumjabulisayo yindlela amalungu omphakathi asithakasela ngayo isikole njengoba bebaningi abazali abafaka izingane zabo kuso.
Ngaphandle kwamalungu omphakathi uthe ngisho izikole ezakhelene naso ziyakuthokozela ukuthatha izingane eziphuma kuso.
“Kuqala bekuvame ukuthi izingane eziphuma ezikoleni zabamnyama ziqaliswe ekilasini eliphansi kunalelo ezifuna ukulifunda uma zingena ezikoleni ezazaziwa ngama- Model C.
“Nathi besikubona lokhu kulezi zikole ebesingenisa kuzo izingane zethu kodwa manje bese kungenzeki lokhu ezinganeni eziphuma kulesi sikole,” kusho uNkk Sibiya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uyavela enkantolo owezidumbu efrijini
2013-02-28 07:55
Durban - Uyavela eNkantolo yeMantshi yaseNtuzuma owesifazane owakhalelwa ngamasongo kaSigonyela ngesikhathi kutholakala izidumbu zabantwana efrijini lakwakhe KwaMashu.
Izidumbu zosana olunezinyanga ezine luzelwe nolwalusanda kuzalwa zatholakala zihleli nenyama yenkukhu ngoJanuwari 26, ngemuva kokuthi amaphoyisa elunywe indlebe ngumphakathi.
Lo wesifazane wayesolwa ngokuba namakhaza angekho emthethweni ekuthiwa yiMabinda Funeral Services.
Ibhizinisi lakhe kuthiwa lawa, wadlelwa izimpahla, kepha yena waqhubeka nokusebenza.
Waboshwa wabekwa icala lokwephula umthetho iHuman Tissue Act.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umvukuzi eVietnam
2012-04-16 08:30
Haoi- Kubhidlike udonga emayini yamalahle enhla nezwe iVietnam kwashona umuntu oyedwa kwathi abahlanu banyamalala kulesi sehlakalo esenzeke ngempelasonto.
Isikhulu esifundazweni iThai Nguyen uDang Viet Thuan, uthi kutshalwe amasosha amaningi kanjalo namaphoyisa ukwelekelela ukuthungathwa kwabavukukuzi abanyamalele.
Isehlakalo senzeke ngeSonto, abathathu kulaba abanyamalele ngamalungu omndeni owodwa.
Imibiko yephephandaba lendawo iTuoi Tre, ithi abayisikhombisa bakwazile ukuputsha babaleke.
Kuyaphenywa ngale ngozi.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).